sagorsarker/bangla-wikipedia huggingface dataset:
অর্জুন পুরস্কার

'অর্জুন পুরস্কার' আনুষ্ঠানিকভাবে ক্রীড়া এবং গেমসে অসামান্য পারফরম্যান্সের জন্য অর্জুন পুরস্কার নামে পরিচিত,ভারতের দ্বিতীয় সর্বোচ্চ ক্রীড়া সম্মান, সর্বোচ্চ পুরস্কার হল খেলরত্ন পুরস্কার। প্রাচীন ভারতের সংস্কৃত মহাকাব্য মহাভারতের অন্যতম কেন্দ্রীয় চরিত্র অর্জুনের নামে এই পুরস্কারের নামকরণ করা হয়েছে। তিনি পান্ডবদের মধ্যে একজন, দক্ষ তীরন্দাজ হিসাবে চিত্রিত করা হয়েছে এবং 'কুরুক্ষেত্র যুদ্ধে'
ভগবান কৃষ্ণ তাঁর সারথী হন এবং তাঁকে গীতার পবিত্র জ্ঞান শেখান। তাঁকে প্রাচীন ভারতের অন্যতম শ্রেষ্ঠ যোদ্ধা হিসাবে বিবেচনা করা হয়, রাম, লক্ষ্মণ ও পরশুরামের পরেই। হিন্দুধর্মে, তাকে কঠোর পরিশ্রম, উত্সর্গ এবং একাগ্রতার প্রতীক হিসাবে দেখা হয়। এই পুরস্কার প্রতি বছর যুব বিষয়ক ও ক্রীড়া মন্ত্রক কর্তৃক পুরস্কৃত করা হয়। ১৯৯১-১৯৯২ সালে মেজর ধ্যানচাঁদ খেল রত্ন প্রবর্তনের আগে, অর্জুন পুরস্কার ছিল ভারতের সর্বোচ্চ ক্রীড়া সম্মান।
ভারত সরকার কর্তৃক প্রদত্ত জাতীয় স্তরে খেলাধুলায় উৎকর্ষের একটি স্বীকৃতি। ১৯৬১ সালে এই পুরস্কার চালু হয়। অর্জুন পুরস্কার অর্জুনের একটি ব্রোঞ্জমূর্তি, একটি মানপত্র ও ভারতীয় পনের লক্ষ রুপি পুরস্কারমূল্য নিয়ে গঠিত।
ভারত সরকার কর্তৃক প্রদত্ত জাতীয় স্তরে খেলাধুলায় উৎকর্ষের একটি স্বীকৃতি। ১৯৬১ সালে এই পুরস্কার চালু হয়। অর্জুন পুরস্কার অর্জুনের একটি ব্রোঞ্জমূর্তি, একটি মানপত্র ও ভারতীয় পনের লক্ষ রুপি পুরস্কারমূল্য নিয়ে গঠিত।
পরবর্তীকালে অর্জুন পুরস্কারের ক্ষেত্র বৃদ্ধি করা হয় এবং এই পুরস্কার চালু হওয়ার আগেকার যুগের ক্রীড়াব্যক্তিত্বদের বেশি সংখ্যায় এই পুরস্কার দেওয়া হতে থাকে। পরবর্তীকালে বিভাগের সংখ্যাও বাড়ানো হয় এবং স্থানীয় ক্রীড়া ও শারীরিক প্রতিবন্ধীদের বিশেষ বিভাগ চালু হয়।
২০০১ সালের পর থেকে নিম্নলিখিত বিভাগগুলিতেই পুরস্কার দেওয়ার রীতি চালু হয়:
হাতুড়ি

কোনও বস্তুর ওপর সজোরে চাপ বা বল প্রয়োগ করার হাতিয়ার হল হাতুড়ি, হাতুড়, বা ডাং। পেরেক ঠোকা, খণ্ড জোড়া দেওয়া, ধাতুকে বাকানো বা ভেঙ্গে ফেলার কাজে হাতুড়ির ব্যবহার নিত্যদিনের উদাহরণ। বেশির ভাগ সময় হাতুড়ি বিশেষ বিশেষ কাজের জন্য তৈরি করা হয় ফলে সেগুলোর আকার ও আয়তন হয় ভিন্ন। তবে সাধারণভাবে একটি ভারী বস্তুকে (মাথা) একটি হাতল দিয়ে যুক্ত করে হাতুড়ি বানানো হয়। বাংলাদেশে প্রচলিত হাতুড়ির ক্ষেত্রে মাথা লোহা বা ইস্পাতের এবং হাতলটি কাঠের তৈরি হয়ে থাকে। সাধারণত হাতুড়ি মানুষের হাত দিয়ে ব্যবহৃত হবে বলে ধরে নেওয়া হয়। তবে, যন্ত্র চালিত হাতুড়িও পাওয়া যায়।
অনেক পেশাজীবীর জন্য হাতুড়ি খুবই প্রয়োজনীয় হাতিয়ার। তবে এটি যুদ্ধ উপকরণ হিসাবেও ব্যবহৃত হতে পারে।
হাতুড়ির ব্যবহারের ইতিহাস অতি প্রাচীন, খ্রিস্টের জন্মের প্রায় ২৪ লক্ষ বছর আগে থেকে পাথরের তৈরি হাতুড়ির ব্যবহার লক্ষ করা যায়। সে সময় কাঠ, হাড় কিংবা অন্য পাথরকে ভাঙ্গার বা আকৃতি প্রদানের কাজে বিভিন্ন আকারের পাথর ব্যবহৃত হত। তারপর প্যালিওলিথিক বা পাথরযুগের মাঝামাঝি সময়ে প্রায় খ্রি.পূ. ৩০ হাজার বছর আগে পাথর খন্ডকে চামড়ার সঙ্গে বা কোন লাঠির সঙ্গে বেঁধে ব্যবহার করার প্রচলন শুরু হয়। হাতুড়ি ব্যবহারের পুরাতাত্ত্বিক প্রমাণ থেকে হাতুড়িকে মানুষের উদ্ভাবিত আদিতম হাতিয়ার বলা যেতে পারে।
চপ্পল

চপ্পল বা স্যান্ডেল একটি পা-খোলা ধরনের পাদুকা। চপ্পল তৈরি হয় একটি তলি বা তলা এবং ফিতার সমন্বয়ে। চপ্পলের তলিটিকে পায়ের পাতার সাথে আটকে রাখার জন্য যে ফিতা ব্যবহৃত হয় তা পায়ের আঙুলের কাছে বা গোড়ালীর উপরের দিকে থাকে। অন্যান্য ধরনের পাদুকার সাথে চপ্পলের পার্থক্য অস্পষ্ট হলেও (হুরাশি-মেক্সিকোতে ব্যবহৃত পাদুকার ক্ষেত্র যেমন) এটা বলা যায় যে চপ্পলে পায়ের পাতা পুরোপুরি বা বেশীরভাগই খোলা থাকে আর অন্যান্য পাদুকাতে পায়ের পাতার বেশীরভাগ অংশ ঢাকা থাকে। মানুষ অনেক কারণে চপ্পল ব্যবহার করে। তার মধ্যে রয়েছে অর্থনৈতিক কারণ (চপ্পলে অল্প পরিমাণে উপাদান লাগে বলে দামও তুলনামূলকভাবে কম), গরম আবহাওয়ায় স্বস্তি পেতে এবং ফ্যাশনের জন্য।
মার্কিন যুক্তরাষ্ট্রের ওরেগন রাজ্যের ফোর্ট রক গুহায় সর্বাধিক পরিচিত স্যান্ডেল (এবং যে কোনও ধরনের প্রাচীনতম পাদুকা) পাওয়া গেছে; রেডিও কার্বন পরীক্ষা এবং সেজে ব্রাশের ছালের স্যান্ডেল যেভাবে বোনা হয়েছিল তা ইঙ্গিত দেয় এগুলো কমপক্ষে ১০,০০০ বছরের পুরনো।
মাখন

মাখন একটি দুগ্ধজাত বা দুধের পণ্য, যা সাধারণ দুধ বা দুধের প্রক্রিয়াজাত দুগ্ধ ক্রীম থেকে তৈরি করা হয়। এটি সাধারণত কোন খাবারে মেখে খাওয়া হয়। এছাড়া রান্না করতে যেমন, কিছু ভাঁজতে, সস তৈরিতে অথবা খাবারে বিশেষ সুঘ্রান আনতে মাখন ব্যবহৃত হয়। মাখনে চর্বি, পানি এবং দুগ্ধ প্রটিন থাকে।
মাখন সাধারণ গরুর দুধ দিয়ে তৈরি হয়। এছাড়া মাখন অন্য প্রাণী যেমন, ভেড়া, ছাগল, মহিষের দুধ দিয়েও তৈরি করা হয়। এতে কখনও কখনও লবণ, সুগন্ধি, প্রিজার্ভেটিবও ব্যবহার করা হয়। দুধ থেকে তৈরি ঘি, একটি বিশেষ ধরনের মাখন। মাখন দেখতে হলুদ রঙের তবে এটির রঙ গাঢ় হলুদ থেকে সাদা রঙের হতে পারে। এর রঙ নির্ভর করে দুধের উপর এবং ঐ প্রাণীর খাদ্যাভ্যাসের উপর। অনেক সময় প্রস্তুতকারীরাও রঙ মিশিয়ে থাকে।
সাফ চ্যাম্পিয়নশিপ

সাফ চ্যাম্পিয়নশিপ (সাউথ এশিয়ান ফুটবল ফেডারেশন চ্যাম্পিয়নশিপ) অথবা দক্ষিণ এশীয় ফুটবল ফেডারেশন চ্যাম্পিয়নশিপ নামে পরিচিত) হচ্ছে একটি প্রাথমিক ফুটবল প্রতিযোগিতা, যেখানে দক্ষিণ এশীয় ফুটবল ফেডারেশনের (সাফ) সদস্যপ্রাপ্ত পুরুষদের জাতীয় ফুটবল দলগুলো প্রতিযোগিতা করে। এই প্রতিযোগিতায় বিজয়ী দল দক্ষিণ এশীয় চ্যাম্পিয়নের খেতাব অর্জন করে। এই প্রতিযোগিতাটি প্রথম আসর ১৯৯৩ সালে অনুষ্ঠিত হয়েছে। এটি মূলত সার্ক গোল্ড কাপ নামে পরিচিত ছিল, অতঃপর ১৯৯৫ সালে দক্ষিণ এশীয় গোল্ড কাপ, ১৯৯৭ সালে সাফ গোল্ড কাপ এবং ২০০৮ সালে বর্তমান নামে পরিবর্তন করা হয়েছে।
এপর্যন্ত ১৩টি সাফ চ্যাম্পিয়নশিপ প্রতিযোগিতায় সর্বমোট ৫টি জাতীয় দল শিরোপা জয়লাভ করেছে: ভারত ৮টি করে শিরোপা জয়লাভ করেছে, মালদ্বীপ ২টি এবং বাংলাদেশ, আফগানিস্তান এবং শ্রীলঙ্কা একটি করে শিরোপা জয়লাভ করেছে। আজ পর্যন্ত, ভারত এই প্রতিযোগিতার ইতিহাসে একমাত্র দল হিসেবে টানা দুইবার শিরোপা জয়লাভ করেছে; ভারত প্রথমবার ১৯৯৭ সালে শিরোপা জয়লাভ করার পর পুনরায় ১৯৯৯ সালে শিরোপা জয়লাভ করেছিল, অতঃপর ভারত ২০০৯ সালে শিরোপা জয়লাভ করার পর পুনরায় ২০১১ সালে শিরোপা জয়লাভ করার মাধ্যমে দ্বিতীয়বারের মতো টানা দুইবার শিরোপা জয়লাভ করেছিল।
সর্বশেষ আসরটি ২০২৩ সালে ভারতে আয়োজন করা হয়েছে। বেঙ্গালুরুর শ্রী কান্তিরাভা ফুটবল স্টেডিয়ামে আয়োজিত ফাইনালে ভারত কুয়েতকে ১–১ গোলে ড্র করে ট্রাইব্রেকারে কুয়েতকে ৪-৫ ব্যবধানে পরাজিত করে ২০২১ সালের পর প্রথম, এই প্রতিযোগিতার ইতিহাসে নবমবারের মতো শিরোপা জয়লাভ করেছিল।
বর্তমানে যে সকল দেশ এই প্রতিযোগিতায় অংশগ্রহণ করে, তারা হলো: বাংলাদেশ, ভুটান, ভারত, মালদ্বীপ, নেপাল, পাকিস্তান এবং শ্রীলঙ্কা। এই প্রতিযোগিতাটি প্রতি দুই বছর অন্তর অনুষ্ঠিত হয়। আফগানিস্তান ২০০৫ সালে সাফে যোগদান করেছিল, তবে ২০১৫ সালে তারা দক্ষিণ এশীয় ফুটবল ফেডারেশন ত্যাগ করে মধ্য এশীয় ফুটবল অ্যাসোসিয়েশনের (সিএএফএ) প্রতিষ্ঠাতা সদস্য হয়েছে।
১৯৯৩ সালে পাকিস্তানের লাহোরে দক্ষিণ এশীয় ফুটবল ফেডারেশন (সাফ) চ্যাম্পিয়নশিপ তার যাত্রা শুরু করেছে, যা তার অগ্রদূত দক্ষিণ এশীয় আঞ্চলিক সহযোগিতা সংস্থা (সার্ক) গোল্ড কাপে বিবর্তিত হয়েছে। প্রতিষ্ঠার পর থেকে, এই দ্বিবার্ষিক প্রতিযোগিতা খেলার আঞ্চলিক উন্নয়নের মাধ্যমে দক্ষিণ এশিয়ার প্রধান ফুটবল প্রতিযোগিতায় পরিণত হয়েছে। ফিফা থেকে বাংলাদেশ ফুটবল ফেডারেশনের বরখাস্তের কারণে ২০০১ সালের অক্টোবর/নভেম্বর মাস থেকে ২০০২ সালের জানুয়ারি/ফেব্রুয়ারি পর্যন্ত প্রথম সাফ চ্যাম্পিয়নশিপ ২০০১ স্থগিত করা হয়েছিল; অবশেষে ২০০৩ সালে প্রতিযোগিতার উক্ত আসরটি অনুষ্ঠিত হয়েছে।
কোভিড-১৯ এর বৈশ্বিক মহামারীর কারণে এই প্রতিযোগিতার ২০২১ সালের আসরটি দুইবার স্থগিত করা হয়েছিল, যা পরবর্তীকালে ২০২১ সালের অক্টোবর মাসে আয়োজনের জন্য নির্ধারণ করা হয়েছে।
এশীয় সিংহ

এশীয় সিংহ , সিংহ বর্গে অন্তর্ভুক্ত একটি প্রাণী। এর বৈজ্ঞানিক নাম হল "Panthera leo leo"। বর্তমানে এই ধরনের সিংহগুলি কেবলমাত্র ভারতের গুজরাতে গীর বনে পাওয়া যায়। সেখানে এই সিংহগুলি ভারতীয় সিংহ বা পার্শিয়ান সিংহ নামে পরিচিত। ২০০৫ সালে গুজরাত সরকার কর্তৃক পরিচালিত এক জরিপের ফলাফল থেকে জানা যায় যে, গীর বনে ৩৫৯টি এশীয় সিংহ রয়েছে।
অতীতে এই সিংহের বিচরণ ছিল মেডিটেরানিয়ান সাগর থেকে ভারতীয় উপমহাদেশের উত্তর-পূর্ব অংশ পর্যন্ত। কিন্তু অত্যধিক শিকার, পানি দূষণ ও খাদ্যাভাবে এই সিংহের সংখ্যা ও বিচরণক্ষেত্রের পরিমাণ দিন দিন কমছে। ঐতিহাসিকভাবে এই সিংহকে তিনটি প্রজাতিতে ভাগ করা যায় - বাংলাদেশী, আরবিয়, পার্শিয়ান। এই বর্গের সিংহগুলি তাদের একই শ্রেণীর আফ্রিকান সিংহগুলির তুলনায় কম আক্রমণশীল।
Modern Information Technology (MIT) Computer Training Center, Zillaporisod More R.K.Road Kurigram.
স্ট্রাটেজিক ফোর্সেস কম্যান্ড

স্ট্রাটেজিক ফোর্সেস কম্যান্ড বা স্ট্রাটেজিক নিউক্লিয়ার কম্যান্ড ভারতের পারমাণবিক কমান্ড কর্তৃপক্ষের (এনসিএ) একটি অংশ। ভারতের পারমাণবিক কমান্ড কর্তৃপক্ষ (এনসিএ) হল ভারতের পারমাণবিক অস্ত্র কর্মসূচি সংক্রান্ত কমান্ড, নিয়ন্ত্রণ এবং অপারেশনাল সিদ্ধান্তের জন্য দায়ী কর্তৃপক্ষ ।  এটি ভারতের প্রধানমন্ত্রীর নেতৃত্বে একটি রাজনৈতিক পরিষদ এবং জাতীয় নিরাপত্তা উপদেষ্টার নেতৃত্বে একটি নির্বাহী পরিষদ নিয়ে গঠিত । ভবিষ্যতের জন্য রক্ষিত দেশের পরমাণু অস্ত্রসম্ভারের সুপরিকল্পিত কৌশলগত ব্যবহারের দায়িত্ব এই সংস্থার উপর অর্পিত। ২০০৩ সালের ৪ জানুয়ারি এই সংস্থা স্থাপিত হয়। এটি পিপলস লিবারেশন আর্মি রকেট ফোর্স-এর প্রতিদ্বন্দ্বী।
স্ট্রাটেজিক ফোর্সেস কম্যান্ডের কাজ হল এয়ার মার্শাল র‌্যাঙ্কের কোনো কম্যান্ডার ইন চিফ বা সমতুল পদাধীকারীর অধীনে এনসিএ-র নির্দেশাবলি কার্যকর করা। এনসিএ-র প্রত্যক্ষ আদেশ পাওয়ার পর পরমাণু অস্ত্র ও ওয়ারহেড সরবরাহ প্রক্রিয়া শুরু করা এই সংস্থার একক দায়িত্বের মধ্যে পড়ে। নিশানা এলাকার সঠিক নির্বাচন করার জন্য এই সংস্থা একটি বিভক্ত, সমন্বয়মূলক প্রক্রিয়া গ্রহণ করে যার সিদ্ধান্তগ্রহণের স্তর ভিন্ন ভিন্ন হয় এবং যা এনসিএ-এর নিয়মতান্ত্রিক আদেশাধীনে থাকে।
স্ট্রাটেজিক ফোর্সেস কম্যান্ড পরমাণু অস্ত্রসম্ভারের উপর সম্পূর্ণ কর্তৃত্ব ও অধিকারের মাধ্যমে সমস্ত রণকৌশলগত শক্তিসমূহকে ব্যবস্থাপিত ও নিয়ন্ত্রিত করে। এই কাজের জন্য সমস্ত ভবিষ্যৎ পরিকল্পনাও তারাই করে থাকে। প্রতিষ্ঠাকাল থেকেই স্ট্রাটেজিক ফোর্সেস কম্যান্ডের “কম্যান্ড, কন্ট্রোল অ্যান্ড কমিউনিকেশন” ব্যবস্থা সুদৃঢ়ভাবে প্রতিষ্ঠিত এবং কম্যান্ডের কার্যকরী দ্রুত সাধনযোগ্যতার মাত্রা অত্যন্ত বেশি।
কলম

কলম বা লেখনী প্রধানত লেখালেখির কাজে ব্যবহৃত একটি উপকরণ। কলম দিয়ে কাগজ বা কোন পৃষ্ঠতলের উপরে কালি লেপনের কাজ করা হয়। বেশ কয়েক রকমের কলমের মধ্যে বলপয়েন্ট কলম, ঝর্ণা কলম (ফাউন্টেন পেন), ফেল্ট-টিপ কলম, জেল কলম, পালকের কলম (কুইল), খাগের কলম ইত্যাদি উল্লেখযোগ্য। কলমের ইতিহাস প্রায় ৫ হাজার বছরের পুরানো। ধারণা করা হয়, প্রাচীন মিশরীয়রা সর্বপ্রথম কলম ব্যবহার শুরু করে। সে সময় অবশ্য আজকের মত মসৃণ কোন কাগজ ছিল না। সে সময় লেখালেখি করা হত বিভিন্ন গাছের পাতা, বাকল এবং পশুর চামড়ার উপর। কলম হিসেবে তারা ব্যবহার করত নলখাগড়া, শর বা বেণু, বাঁশের কঞ্চি অথবা ফাঁপা খন্ড। এসব খন্ড কলমের মতো করে কেটে সূচালো করা হত। সূচালো অংশটি কালির মধ্যে চুবিয়ে লেখা হত। কালি বিভিন্ন গাছের রস এবং বিভিন্ন রকম প্রাকৃতিক উপাদান দ্বারা প্রস্তুত করা হত ।
কলমের আধুনিক প্রকারভেদগুলো প্রধানত কলমের নিবের উপরে ভিত্তি করে করা হয়েছে।
প্রাচীন মিশরীয়রা সমুদ্রের রাশ থেকে পাতলা রিড ব্রাশ বা রিড কলম ব্যবহার করত।
স্টিভেন রজার ফিশার তার এ হিস্ট্রি অফ রাইটিং বইয়ে সাক্কারার সন্ধানের ভিত্তিতে পরামর্শ দিয়েছেন যে, প্রায় ৩০০০ খ্রিস্টপূর্বাব্দে পার্চমেন্টে লেখার জন্য রিড কলম ব্যবহার করা হত। মধ্যযুগ পর্যন্ত রিড কলম ব্যবহার করা অব্যাহত ছিল, কিন্তু প্রায় ৭ ম শতাব্দী থেকে ধীরে ধীরে কুইল দ্বারা প্রতিস্থাপিত হয়।
চামড়া, ভেলাম এবং পার্চমেন্ট দ্বারা প্যাপিরাস লেখার পৃষ্ঠ হিসাবে প্রতিস্থাপিত না হওয়া পর্যন্ত খাগড়া কলম টিকে ছিল। প্রায় ১০০ খ্রিস্টপূর্বাব্দে কুইল কলম জুডিয়ার কুমরানে ব্যবহৃত হত মৃত সাগরের স্ক্রোল লিখতে। স্ক্রোলগুলি হিব্রু উপভাষায় পাখির পালক বা কুইল দিয়ে লেখা হয়েছিল।.
পম্পেইয়ের ধ্বংসাবশেষে একটি তামার নিব পাওয়া গেছে, যা দেখায় যে ৭৯ সালে ধাতব নিব ব্যবহার করা হত
৯৫৩ সালে, মিশরের ফাতেমীয় খলিফা মা'আদ আল-মুইজ একটি কলম চেয়েছিলেন যা তার হাত বা কাপড়ে দাগ ফেলবে না, এবং একটি ফাউন্টেন কলম সরবরাহ করা হয়েছিল যা একটি জলাধারে কালি ধারণ করে নিবের কাছে পৌঁছে দেয়। এর প্রক্রিয়াটি অজানা থেকে যায় এবং এটি উল্লেখ করার শুধুমাত্র একটি রেকর্ড পাওয়া গেছে।
১৬৩৩ সালের আগস্টের স্যামুয়েল পেপিসের ডায়েরিতে 'কালি বহন করার জন্য একটি রূপালী কলম'-এর উল্লেখ রয়েছে।
১৬৩৬ সালে পরবর্তীতে একটি জলাধার কলম তৈরি করা হয়েছিল।জার্মান উদ্ভাবক ড্যানিয়েল শোয়েন্টার কুইল থেকে তৈরি একটি কলম বর্ণনা করেছেন,একটি কুইল অন্য কুইলের ভিতরে কালির আধার হিসেবে কাজ করত। ১৮০৯ সালে, বার্থোলোমিউ ফলস কালি আধার সহ কলমের জন্য ইংল্যান্ডে একটি পেটেন্ট পেয়েছিলেন।
প্যারিসের একজন ছাত্র, রোমানিয়ান পেট্রাচে পোয়েনারু ফাউন্টেন কলম আবিষ্কার করেছিলেন যা কালি জলাধার হিসাবে একটি কুইল ব্যবহার করেছিল। ফরাসি সরকার ১৮২৭ সালের মে মাসে এটি পেটেন্ট করে। ১৮৫০-এর দশকে ফাউন্টেন পেনের পেটেন্ট এবং উৎপাদন বৃদ্ধি পায়।জন জে লাউড বলপয়েন্ট কলমের প্রথম পেটেন্ট করেন।
দাড়ি

দাড়ি হল কারো গাল, থুতনি, এবং ওষ্ঠের নিচের অংশে গজানো চুল। সাধারণত বয়ঃসন্ধিকালের বা বয়সন্ধিকালোত্তীর্ণ পুরুষলোকের গড়ে ২১ বছর বয়স থেকে দাড়ি গজায়। মুখমন্ডলের ওপরের ও নিচের অংশের চুলের মধ্যে পার্থক্য করতে বলা হলে দাড়ি মূলত নিচের অংশের চুলকেই বোঝায়, যার মধ্যে গোঁফ অন্তর্ভুক্ত নয়। দাড়ি সংক্রান্ত অধ্যয়ন "পগনোলজি" নামে পরিচিত।
ইতিহাসের পাতা থেকে জানা যায় যে, দাড়িবিশিষ্ট পুরুষলোককে জ্ঞান ও প্রজ্ঞার অধিকারী, পৌরুষত্বের অথবা উঁচু সামাজিক মর্যাদার অধিকারী ভাবা হত। আবার মুদ্রার অন্য পিঠে দাড়িযুক্ত পুরুষকে অসংস্কৃত এবং কিম্ভূত চেহারার বলেও বিবেচনা করা হত। দাড়ির এই মর্যাদা ও অমর্যাদা সংস্কৃতি-সাপেক্ষ। তবে পৃথিবীর প্রথম মানুষ থেকে শুরু করে পূর্বের জ্ঞানী-গুনী, ধার্মিক ও বীর পুরুষেরা দাড়ি রাখতেন।
বয়ঃসন্ধিকালে দাড়ি গজায়। এ সময়ে মুখমন্ডলের লোমকূপে ডিহাইড্রোটেস্টোস্টেরন এর উদ্দীপনার কারণে দাড়ি গজায়। চুলের গ্রন্থিগুলো অবস্থানের ওপর নির্ভর করে বিভিন্ন হরমোন দ্বারা প্রভাবিত হয়; ডিহাইড্রোটেস্টোস্টেরন টাক পড়াকেও প্রভাবিত করে। ডিহাইড্রোটেস্টোস্টেরন টেস্টোস্টেরন হতে নিঃসৃত হয়, যার মাত্রা বিভিন্ন ঋতুতে বিভিন্ন হয়: ফলে গ্রীষ্মকালে দাড়ি দ্রুত বাড়ে।
গোঁফ

গোঁফ (; , ) বা মোচ হল উপরের ওষ্ঠের উপরে গজানো চুল। সাধারণত ছাঁটাই কিংবা নানান শৈলীর গোঁফ মক্ষিকার সাহার্যে গোঁফের যত্ন নেয়া যেতে পারে।
সাধারণত কারও গোঁফ আছে বলা হলে মনে করা হয় তার ওষ্ঠের ওপরের অংশটুকুতেই তা সীমাবদ্ধ আছে, কারণ গাল ও থুতনির অন্যান্য অংশে গজানো চুলকে দাড়ি বলা হয়। বয়সন্ধিকালে ছেলেদের গোঁফ ওঠার শুরু হয়। নিওলিথিক যুগ থেকেই পাথরের ক্ষুর দিয়ে ক্ষৌরি করার চল শুরু হয়, আর এই সুদীর্ঘকালের ব্যবধানে গোঁফের নানান রকম ফ্যাশন চালু হয়েছে। যারা গোঁফ রাখে তারা নিয়মিত ছেঁটে ও আঁচড়ে রীতিমত এর যত্ন করে থাকে। পৃথিবীর বিভিন্ন দেশে দীর্ঘ ও সযত্নে রক্ষিত গোঁফের প্রতিযোগিতা হয়ে থাকে। বিশ্ব দাড়ি ও গোঁফ চ্যাম্পিয়নশিপে ছ'টি উপবিভাগে গোঁফের বিভাজন করা হয়।
জর্দা (তামাক)

জর্দা এক ধরনের তামাকজাত পণ্য। এটা সাধারণত পানের সাথে মশলা হিসেবে ব্যবহৃত হয়। জর্দা পানে স্বাদ ও গন্ধ বাড়িয়ে দেয়। ফলে তা পানসেবীদের কাছে এক অত্যাবশ্যকীয় পণ্য হিসেবে সমাদৃত। জর্দা তামাক হতে প্রস্তুত হওয়ায় এটা নেশার উদ্রেক করে। যার কারণে নেশার বস্তু হিসেবেও এটি ব্যবহৃত হয়। যেগুলো শুধু নেশার ও মুখের দুর্গন্ধ দূর করা জন্যই ব্যবহৃত হয়।
জর্দার অ্যালকালয়েড ও নিকোটিন অধিক মাত্রায় বিষাক্ত। জর্দা মুুুুখের ক্যান্সারের ঝুঁকি বাড়ায়। ক্যান্সার গবেষণার আন্তর্জাতিক সংস্থা আইএআরসি-এর মতে, যারা পানের সঙ্গে তামাক জাতীয় দ্রব্যাদি গ্রহণ করেন তাদের মুখে ক্যান্সার হওয়ার আশঙ্কা থাকে।
জর্দা কয়েক প্রকার হয়ে থাকে। তামাক থেকে উৎপন্ন জর্দাসমূহ ক্যান্সার সৃষ্টি করে। এগুলো ছাড়াও মিষ্টি জর্দা নামক এক প্রকার জর্দা আছে যা মিষ্টিপানের স্বাদ কে বহুলাংশে বাড়িয়ে দেয়। নারিকেল তেল শিল্পের উচ্ছিষ্ট অংশ নারিকেলের আঁশ দিয়ে তৈরী এই জর্দাও শরীরেও জন্য ক্ষতিকর। কারণ এখানেও মাত্রাতিরিক্ত কৃত্রিম রং, স্যাকারিন, সুগন্ধি এবং অন্যান্য কেমিক্যাল ব্যবহার করা হয়।
তাপ্তি নদী

তাপ্তি নদী (গুজরাতি: તાપ્તી, হিন্দি: ताप्ती; আদিনাম তাপী নদী, সংস্কৃত: तापी) মধ্য ভারতের একটি নদী। ৭২৪ কিলোমিটার দীর্ঘ এই নদীটি উপদ্বীপীয় ভারতের অন্যতম প্রধান নদী। এই অঞ্চলে যে তিনটি মাত্র পশ্চিমবাহিনী নদী আছে, তাপ্তি তার মধ্যে অন্যতম (অন্য নদীদুটি হল নর্মদা ও মাহি নদী।
তাপ্তি নদীর উৎস দক্ষিণ মধ্যপ্রদেশের সাতপুরা পর্বতশ্রেণীর পূর্বভাগে। অতঃপর এই নদী পশ্চিমমুখে প্রবাহিত হয়ে মধ্যপ্রদেশের নিমার অঞ্চল, মহারাষ্ট্র রাজ্যের খান্দেশ ও পূর্ব বিদর্ভ অঞ্চলের উপর দিয়ে প্রবাহিত হয়ে দাক্ষিণাত্য মালভূমির উত্তর-পশ্চিম কোণ ঘেঁষে দক্ষিণ গুজরাতের সুরাট জেলায় সুরাট বন্দরনগরীর নিকট আরব সাগরের খাম্বাত উপসাগরে পতিত হয়েছে। সমান্তরালভাবে প্রবাহিত নর্মদা নদীর সঙ্গে এই নদী উত্তর ও দক্ষিণ ভারতের সীমা নির্দেশ করে। গুজরাত ও মহারাষ্ট্রের সীমানার কাছে তাপ্তি নদীর দক্ষিণে সহ্যাদ্রি বা পশ্চিমঘাট পর্বতমালার উৎস।
মৌসুমি বায়ু

মৌসুমি বায়ু দক্ষিণ এশিয়া এবং ভারত মহাসাগরীয় অঞ্চলের জলবায়ুতে সবচেয়ে বেশি প্রভাব বিস্তারকারী বায়ুপ্রবাহ। ধারণা করা হয়, দক্ষিণ এশিয়ায় মৌসুমি বায়ুচক্রটির সূত্রপাত ঘটে হিমালয় পর্বতমালা সৃষ্টির সময় থেকে। ঋতু পরিবর্তনের সাথে সাথে মৌসুমি বায়ুপ্রবাহের দিকও পরিবর্তিত হয়।
<nowiki>*</nowiki>গ্রীষ্মমৌসুমি:------
গ্রীষ্মকালে প্রবল উষ্ণতায় স্থলভাগে যে নিম্নচাপের সৃষ্টি হয় তার প্রভাবে সংলগ্ন সমুদ্র অঞ্চল থেকে জলীয় বাষ্প নিয়ে মৌসুমী বায়ু প্রবেশ করে।
একেই বলে মৌসুমী বায়ুর আগমন বা গ্রীষ্ম মৌসুমী।
<nowiki>*</nowiki>শীত মৌসুমী:--------
শীতকালের স্থলভাগ দ্রুত তাপ বিকিরণে শীতল হয় এবং সমুদ্র তুলনামূলক উষ্ণ থাকে।ফলে সমুদ্র ে সৃষ্টি হয় নিম্নচাপ এবং স্থলভাগে উচ্চচাপ। এই অবস্থায় মৌসুমী বায়ু স্থলভাগ থেকে সমুদ্রের দিকে বয়ে যায় এটি মৌসুমী বায়ুর প্রত্যাগমন বা শীত মৌসুমী।
মৌসুমি বায়ু শব্দটির ইংরেজি প্রতিশব্দ ‘মনসুন’ (Monsoon) মূলত আরবি শব্দ ‘মাওসিম’ (مَوْسِمٌ) বা মালয়লম শব্দ 'মনসিন'(Monsin) থেকে এসেছে। ‘মাওসিম’ শব্দের অর্থ ঋতু বা কাল। ।মৌসুমি শব্দটি সর্বপ্রথম ব্যবহার করেন ব্রিটিশ বিজ্ঞানী 'এডমন্ড হ্যালি'(১৬৫৬)।
গ্রীষ্মকালে ভারতের পশ্চিমাঞ্চলে ভূখণ্ডে প্রচণ্ড তাপের কারণে নিম্নচাপ কেন্দ্রের সৃষ্টি হয়, একই সময়ে ভারত মহাসাগর তুলনামূলকভাবে শীতলতর হওয়ায় উচ্চচাপ কেন্দ্রের সৃষ্টি হয়। ফলে প্রচুর পরিমাণে জলীয় বাষ্পসহ সাগর থেকে ভূখণ্ডে মৌসুমি বায়ু প্রবাহিত হয় যা ভারি বৃষ্টিপাত ঘটায়।
ভারত মহাসাগর অঞ্চলে গ্রীষ্মকালীন মৌসুমি বায়ু দুই শাখায় বিভক্ত: আরব সাগর প্রবাহ এবং বঙ্গোপসাগর প্রবাহ। আরব সাগরের বায়ুপ্রবাহ ভারতের কেন্দ্রভূমির আবহাওয়ার ওপর অধিক প্রভাব বিস্তার করে। অন্যদিকে বঙ্গোপসাগরের মৌসুমি বায়ুপ্রবাহটি মূলত গাঙ্গেয় সমভূমি অঞ্চল ও ভারতের উত্তর-পূর্বাঞ্চলের আবহাওয়ার প্রকৃতিকে নিয়ন্ত্রণ করে। জুন মাসের শুরুর দিকে এই বায়ুপ্রবাহ বাংলাদেশ দিয়ে ভারতের কেন্দ্র-অঞ্চলের নিম্নচাপ কেন্দ্রের দিকে প্রবাহিত হতে থাকে।
শীতকালে ভারত মহাসাগরের জলের তুলনায় ভারতীয় ভূখণ্ড দ্রুত শীতল হয়ে উচ্চচাপ কেন্দ্র গড়ে ওঠে এবং ভারত মহাসাগর অঞ্চলে নিম্নচাপের সৃষ্টি হয়। ফলে শীতকালীন মৌসুমি বায়ু প্রবাহিত হয়। এই বায়ুপ্রবাহের একটি ধারা বাংলাদেশ অতিক্রম করে বঙ্গোপসাগর অভিমুখে ধাবিত হয়।
সঙ্গম সাহিত্য

সঙ্গম সাহিত্য ধ্রুপদী তামিল সাহিত্যের একটি অংশ। খ্রিষ্টপূর্ব ৩০০ অব্দ থেকে ৬০০ খ্রিষ্টাব্দের মধ্যে রচিত এই সাহিত্যধারা ৪৭৩ জন কবির রচিত ২৩৮১টি কবিতার এক সংকলন। এই কবিদের মধ্যে ১০২ জনের পরিচয় জানা যায় না। এই কবিতাগুলি যে সময়কালে রচিত হয় সেই সময়কালটিকে সাধারণভাবে সঙ্গম যুগ নামে অভিহিত করা হয়। সাহিত্য গবেষকদের মতে সহস্রাধিক বছর বিদ্যমান সঙ্গম কিংবদন্তির নামানুসারে এই সমগ্র সাহিত্যবর্গটি নামাঙ্কিত। সঙ্গম সাহিত্যের বিষয়বস্তু ছিল ধর্মনিরপেক্ষ। এর উপজীব্য ছিল তামিল জাতির দৈনন্দিন জীবনযাত্রার নানা বিবরণ।
সঙ্গম সাহিত্যকারেরা ছিলেন তামিল কবি। তাদের মধ্যে ছিলেন সমাজের বিভিন্ন পেশা ও শ্রেণির পুরুষ ও মহিলারাও। পরবর্তীকালে বিভিন্ন সংকলনে সংকলিত ও সম্পাদিত হয়ে ১০০০ খ্রিষ্টাব্দ নাগাদ গ্রন্থাকারে প্রকাশিত হয় এই কবিতাগুলি। পরবর্তীকালে জনপ্রিয়তা হারালেও ঊনবিংশ শতাব্দীতে সি ডব্লিউ তামোতারামপিল্লাই ও ইউ ভি স্বামীনাথ আয়ার প্রমুখ পণ্ডিত কর্তৃক পুনরাবিষ্কৃত হয় এগুলি।
ভারতীয় জাতীয় উপগ্রহ ব্যবস্থা

ভারতীয় জাতীয় উপগ্রহ ব্যবস্থা বা ইনস্যাট (ইংরেজি: Indian National Satellite System বা INSAT) একটি বহুমুখী জিও-স্টেশনারি কৃত্রিম উপগ্রহ সিরিজ। ভারতের দূরসংযোগ, সম্প্রচার, আবহবিদ্যা, অনুসন্ধান ও উদ্ধারকার্যে সহায়তার উদ্দেশ্যে ভারতীয় মহাকাশ গবেষণা সংস্থা (ইসরো) কর্তৃক এটি উৎক্ষেপিত হয়। ১৯৮৩ সালে নিযুক্ত এই ব্যবস্থা এশিয়া-প্যাশিফিক অঞ্চলের বৃহত্তম অভ্যন্তরীণ যোগাযোগ ব্যবস্থা। ভারত সরকারের মহাকাশ বিভাগ, দূরসংযোগ বিভাগ, ভারতীয় আবহাওয়া দফতর, আকাশবাণী ও দূরদর্শনের যৌথ উদ্যোগে এই ব্যবস্থা গৃহীত হয়। সচিব-স্তরের ইনস্যাট কোঅর্ডিনেশন কমিটির হাতে এই ব্যবস্থার পরিচালনভার ন্যস্ত।
ভারতের টেলিভিশন ও যোগাযোগব্যবস্থার সহায়তায় ইনস্যাট কৃত্রিম উপগ্রহগুলি ১৯৯টি বিভিন্ন ব্যান্ডের (সি, এস, এক্সটেন্ডেড সি ও কেইউ) ট্রান্সপোন্ডার যোগান দেয়। কোনো কোনো উপগ্রহে আবহাওয়াসংক্রান্ত চিত্রগ্রহণের জন্য ভেরি হাই রেজোলিউশন রেডিওমিটার (ভিএইচআরআর), চার্চ-কাপলড ডেভাইস ক্যামেরাও রয়েছে। ইসরো একটি কসপাস-সারস্যাট কর্মসূচি সদস্য হওয়ার জন্য দক্ষিণ এশিয়া এবং ভারত মহাসাগর অঞ্চলে অনুসন্ধান ও উদ্ধারকার্য চালানোর জন্য বিপদ সংকেত গ্রহণের ট্রান্সপোন্ডারও এই কৃত্রিম উপগ্রহগুলিতে রয়েছে।
Insat labatrite satalite
ব্যাঘ্র প্রকল্প

ব্যাঘ্র প্রকল্প ১৯৭২ সালে বেঙ্গল টাইগার সংরক্ষণের উদ্দেশ্যে
ভারতে গৃহীত একটি বন্যপ্রাণী সংরক্ষণ প্রকল্প। ১৯৭৩ সালের ১ এপ্রিল থেকে এই প্রকল্প কার্যকর করা হয় এবং পরবর্তীকালে সর্বাপেক্ষা সফল বন্যপ্রাণী সংরক্ষণ উদ্যোগে পরিণত হয়। সারা দেশে ছড়িয়ে থাকা বিভিন্ন জৈবভৌগোলিক ক্ষেত্রে স্থাপিত বিভিন্ন ব্যাঘ্র সংরক্ষণাগারে (টাইগার রিজার্ভ) বাঘ সংরক্ষণ করাই ছিল এই প্রকল্পের লক্ষ্য। দেশে প্রাকৃতিক পরিমণ্ডলে সংরক্ষিত বাঘের সংখ্যাবৃদ্ধিতে এই প্রকল্প গুরুত্বপূর্ণ ভূমিকা গ্রহণ করে।
২০১১ সালের হিসেব অনুযায়ী, দেশের ৩১,৭৬১ বর্গকিলোমিটার এলাকা জুড়ে ৪৩ টি ব্যাঘ্র প্রকল্প বন্যপ্রাণী সংরক্ষণাগার রয়েছে। ১৯৭০-এর দশকে যেখানে বাঘের সংখ্যা ছিল ১,২০০টি সেখানে ব্যাঘ্র প্রকল্পের ফলে ১৯৯০-এর দশকে এই সংখ্যা বেড়ে দাঁড়ায় ৩,৫০০টিতে। অবশ্য ২০০৮ সালের ব্যাঘ্রগণনা থেকে জানা যায়, এই সংখ্যা বর্তমানে কমে দাঁড়িয়েছে ১,৪১১টিতে। তখনই সরকার প্রকল্পটিকে আরও ১৫৩ মিলিয়ন মার্কিন ডলার অর্থসাহায্য দানের সিদ্ধান্ত গ্রহণ করে। সিদ্ধান্ত নেওয়া হয় টাইগার প্রোটেকশন ফোর্স গঠন ও মানব-ব্যাঘ্র সংঘাত এড়ানোর উদ্দেশ্যে ২০০,০০০ জন গ্রামবাসীর পুনর্বাসন দেওয়ার জন্য অর্থসাহায্যেরও। ২০০৫ সালে সারিস্কা ব্যাঘ্র প্রকল্প থেকে বাঘ সম্পূর্ণ নির্মূল হয়ে যাওয়ার পর যখন ২০০৮ সালের জুলাই মাসে সরকারি সাহায্যপ্রাপ্ত স্থানান্তরণ স্কিমে দুটি বাঘ আবার এখানে নিয়ে আসা হয়, তখনই এই প্রচেষ্টা কার্যকর করার সূচনা ঘটে।
কাবেরী নদী

কাবেরী নদী (ইংরেজি: "Cauvery"; কন্নড়: ಕಾವೇರಿ ನದಿ; তামিল: காவிரி ஆறு) ভারতের অন্যতম প্রধান নদী। হিন্দু বিশ্বাস অনুযায়ী এই নদী পবিত্র। কর্ণাটক রাজ্যের কোড়গু জেলায় অবস্থিত পশ্চিমঘাটের তালকাবেরী নামক স্থানে এই নদীর উৎপত্তি। অতঃপর দক্ষিণ ও পূর্বে কর্ণাটক ও তামিলনাড়ু রাজ্যদ্বয়ের মধ্য দিয়ে প্রবাহিত হয়ে দাক্ষিণাত্য মালভূমির দক্ষিণ-পশ্চিম নিম্নভূমি হয়ে দুটি প্রধান শাখায় বিভক্ত হয়ে এই নদী বঙ্গোপসাগরে পতিত হয়েছে।
কাবেরী নদী অববাহিকার আয়তন ২৭,৭০০ বর্গমাইল। এর উপনদীগুলির মধ্যে উল্লেখযোগ্য শিমসা নদী, হেমবতী নদী, অর্কবতী নদী, হোন্নুহোল নদী, লক্ষণতীর্থ নদী, কাম্বিনী নদী, ভবাণী নদী, লোকপাবনী নদী, নয়াল নদী ও অমরাবতী নদী। কাবেরী নদীর সামগ্রিক দৈর্ঘ্য ৪৭৫ মাইল বা ৭৬৫ কিলোমিটার। মহীশূর শহরের পূর্বে এই নদী শিবসমুদ্রম দ্বীপ সৃষ্টি করেছে, যার অন্যদিকেই রয়েছে ৩২০ ফুট দীর্ঘ নয়নাভিরাম শিবসমুদ্রম জলপ্রপাত। এই নদী নিবিড় সেচপ্রকল্প এবং জলবিদ্যুৎ উৎপাদনের উল্লেখযোগ্য উৎস।
কয়েক শতাব্দী ধরে কাবেরী নদী সেচসেবিত কৃষিব্যবস্থাকে পুষ্ট করে এসেছে। এই নদী দক্ষিণ ভারতের প্রাচীন রাজ্যগুলি ও আধুনিক নগরগুলির প্রাণস্বরূপ।
উপনদী:-
ডানতীর:-ভাবাণী,সুবর্ণবতী,কাবেরী
বামতীর:-হেমবতী,সিমসা
পরমাণু সরবরাহকারী গোষ্ঠী

পরমাণু সরবরাহকারী গোষ্ঠী বা নিউক্লিয়ার সাপ্লায়ার্স গ্রুপ (ইংরেজি: Nuclear Suppliers Group বা NSG) একটি বহুজাতিক পারমাণবিক নিয়ন্ত্রণ সংস্থা। পরমাণু অস্ত্র উন্নয়নের ক্ষেত্রে উপাদানের রফতানি ও পুনর্স্থানান্তরণ নিয়ন্ত্রণ ও বিদ্যমান উপাদানের সুরক্ষার মাধ্যমে এই সংস্থা পরমাণু অস্ত্রসম্ভারের হ্রাসকরণের কাজে নিযুক্ত।
 এনএসজির ৪৮টি সদশ্য দেশগুলি হল:
দ্বিঘাত সমীকরণ

সকল মোচড় বিন্দু নির্ণয়ের সূত্র ([ nx^n-1])
গণিতশাস্ত্রে, দ্বিঘাত সমীকরণ হল দুই মাত্রার বহুপদী সমীকরণ যার সাধারণ রূপ:
এখানে একটি চলক এবং , ও ধ্রুবক যেখানে এর মান শুন্য হতে পারে না। কারণ শূণ্য হলে এটি একটি একঘাত সমীকরণে রূপ নেবে।
দ্বিপদ সমীকরণের ইংরেজি প্রতিশব্দ কোয়াড্রেটিক এসেছে ল্যাটিন শব্দ কোয়াড্রেটাস (quadratus) থেকে যার অর্থ বর্গ।
দ্বিঘাত সমীকরণে শুধুমাত্র একটি অজানা রাশি বা চলক থাকে। তাই একে একচলক সমীকরণ বলে। এই সমীকরণে শুধুমাত্র এর দ্বিতীয় ঘাত থাকে। তাই এটি দ্বিঘাত বহুপদী।
দ্বিঘাত সমীকরণ মধ্যপদ বিশ্লেষণ (ইংরেজিতে factoring, factorising, factorizing বা middle-term নামে পরিচিত) এর মাধ্যমে, বর্গ পূর্ণ করার মাধ্যমে, মূল নির্ণয় সূত্রের সাহায্যে অথবা লেখচিত্রাঙ্কনের সাহায্যে। দ্বিঘাত সমীকরণের মত গাণিতিক সমস্যার সমাধান মানুষ ২০০০ খ্রিস্টপূর্বেও করেছে বলে জানা যায়।
যে সমীকরণে অজ্ঞাত রাশির বৃহত্তম সূচকের মান দুই,তাকে দুই ঘাতবিশিষ্ট বা দ্বিঘাত সমীকরণ(second degree or quadratic equation)বলে ।একটি দ্বিঘাত সমীকরণের সাধারণ আকার হল ax²+bx+c=0 যেখানে a(≠0),b,c তিনটি ধ্রুবক রাশি।a,b হল যথাক্রমে x²,x এর সহগ এবং c কে সমীকরণটির ধ্রুবক পদ বলে।
যে দ্বিঘাত সমীকরণে b=0 হয় অর্থাৎ সমীকরণের সাধারণ আকার হয় ax²+c=0 তাকে বিশুদ্ধ দ্বিঘাত সমীকরণ বলে । অন্যভাবে যে দ্বিঘাত সমীকরণে b≠0 হয় অর্থাৎ সমীকরণের সাধারণ আকার হয় ax²+bx+c=0 তাকে মিশ্র দ্বিঘাত সমীকরণ বলে।যেমন x²−16=0,9x²−25=0হল বিশুদ্ধ দ্বিঘাত সমীকরণ কিন্তু 2x²+3x+5=0 হল মিশ্র দ্বিঘাত সমীকরণ।
উপপাদ্য ১:-
ax²+bx+c=0(a≠0) দ্বিঘাত সমীকরণের একটি বীজ α হলে (ax²+bx+c) রাশিমালার একটি উৎপাদক হবে (x−α) এবং বিপরীতক্রমে (ax²+bx+c) রাশিমালার একটি উৎপাদক (x−α) হলে ax²+bx+c=0 সমীকরণের একটি বীজ হবে α ।
প্রমাণ: 
উপপাদ্য অনুসারে α হল ax²+bx+c=0 সমীকরণের একটি বীজ।
সুতরাং, aα²+bα+c=0
এখন,
ax²+b⋅x+c
=(a⋅x2+b⋅x+c)−(a⋅α2+b⋅α+c)
=a(x2−α2)+b(x−α)
=a(x+α)(x−α)+b(x−α)
অতএব (x−α) হল a⋅x2+b⋅x+c রাশিমালার উৎপাদক।
বিপরীতক্রমে যদি a⋅x2+b⋅x+c রাশিমালার একটি উৎপাদক (x−α)হয় তাহলে আমরা লিখতে পারি
a⋅x2+b⋅x+c=(x−α)(px+q),(p≠0) যেখানে pও qহল ধ্রুবক।
উপরের সমীকরণে x=α বসিয়ে পাই।
a⋅α2+b⋅α+c
=(α−α)(pα+q)⇒a⋅α2+b⋅α+c
=0⋅(pα+q)⇒a⋅α2+b⋅α+c=0
অতএব প্রমাণিত α হল a⋅x2+b⋅x+c=0এই সমীকরণের একটি বীজ।
দ্বিঘাত সমীকরণ সমাধানের জন্য যে সূত্র প্রযুক্ত হয় তা শ্রীধর আচার্যের সূত্র বা দ্বিঘাত সূত্র নামে পরিচিত ৷
এই সূত্রের প্রমাণটি হল—
এখানে, formula_10 পদটি নিরূপক (Determinant) নামে পরিচিত ৷
বহুল পরিচিত গোল্ডেন রেশিও formula_13 এই দ্বিঘাত সমীকরণের সমাধান করে পাওয়া যায়।
বৃত্ত এবং অন্যান্য কনিক যেমন উপবৃত্ত, অধিবৃত্ত, পরাবৃত্তের সমীকরণ দুই চলক বিশিষ্ট দ্বিঘাত সমীকরণ।
প্রকৃতি সংরক্ষণের জন্য আন্তর্জাতিক ইউনিয়ন

আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ (আইইউসিএন) (ইংরেজি: International Union for Conservation of Nature and Natural Resources (IUCN) প্রাকৃতিক সম্পদ সংরক্ষণের উদ্দেশ্যে স্থাপিত একটি সংঘ। ১৯৪৮ সালে প্রতিষ্ঠিত এই সংঘের প্রধান কার্যালয় সুইজারল্যান্ড রাষ্ট্রের গ্লান্ডের লেক জেনিভা অঞ্চলে। ৮৩টি রাষ্ট্র, ১০৮টি সরকারি সংস্থা, ৭৬৬টি নন-গভর্নমেন্ট অর্গ্যানাইজেশন ও বিশ্বের বিভিন্ন দেশের প্রায় ১০,০০০ বিশেষজ্ঞ ও বৈজ্ঞানিকদের নিয়ে এই সংঘ গঠিত।
প্রকৃতি সংরক্ষণের জন্য আন্তর্জাতিক ইউনিয়ন একটি গুরুত্বপূর্ণ এবং সামাজিক আন্দোলন হিসেবে উদ্ভূত হয়েছে, যা দেশগুলির মধ্যে সাধারিত সীমানা ছাড়িয়ে একত্রিত করতে হয়। এটি একটি ব্যাপক সংস্কৃতি এবং আন্তর্জাতিক সহযোগিতা অনুভূত করা হয়েছে, এবং এর ইতিহাসে বিভিন্ন দশকের মধ্যে বৃদ্ধি প্রাপ্ত হয়েছে।
আন্তর্জাতিক পরিবেশ সংরক্ষণের জন্য একটি মৌলধর হিসেবে ১৯৬২ সালে ইউনাইটেড নেশন্সে একটি মৌলধর সম্মেলন অনুষ্ঠিত হয়। এই সম্মেলনে প্রথমবারের মধ্যেই জল, বায়ু, এবং ভূমি সংরক্ষণ সংক্রান্ত বিষয়ে আলোচনা হয়। এটির পরে, বিশ্ব স্বাস্থ্য সংস্থা, একটি ইউনিটেড নেশন্স সংস্কৃতি এবং শিক্ষা সংস্থা, এবং অন্যান্য আন্তর্জাতিক সংস্থাগুলি প্রকৃতি সংরক্ষণের ক্ষেত্রে আলোচনা করতে থাকে।
আরাবল্লী পর্বতশ্রেণী

আরাবল্লী পর্বতশ্রেণী হল ভারতের উত্তর-পশ্চিম দিকে বিস্তৃত একটি পর্বতশ্রেণী, যেটি প্রায় ৬৯২ কিমি (৪৩০ মাইল) লম্বা। এটি উত্তর ভারতের দিল্লি থেকে শুরু হয়ে দক্ষিণ হরিয়ানা পার হয়ে, পশ্চিম ভারতের রাজস্থান রাজ্য পার হয়ে গুজরাতে গিয়ে শেষ হয়েছে। মাউন্ট আবু হল এই পর্বতশ্রেণীর সর্বোচ্চ চূড়া। এর উচ্চতা ৫৬৫০ ফুট
আরবল্লী কথাটি, সংস্কৃত শব্দ ""আরা"" এবং ""ভালি"" থেকে এসেছে, এর আক্ষরিক অর্থ ""শিখরের শ্রেণী""।
আরাবল্লী পর্বতশ্রেণী, প্রাচীন একটি ক্ষয়িষ্ণু পর্বত, এবং ভারতের প্রাচীনতম ভঙ্গিল পর্বত মালার একটি। আরাবল্লী পর্বতশ্রেণীর প্রাকৃতিক ইতিহাস অনেক প্রাচীন সময়ের, যখন ভারতীয় পাত, ইউরেশীয় পাত থেকে, সমুদ্র দ্বারা পৃথক হয়ে যাচ্ছিল। উত্তর-পশ্চিম ভারতে প্রোটেরোজিক আরাবল্লী-দিল্লির অরোজেনিক বলয়টি, উপাদান অংশ হিসাবে, মেসোজোইক - সেনোজোইক যুগের (ফ্যানেরোজোইকের) হিমালয় জাতীয় পর্বতের অরোজেনিক বলয়ের সমান, এবং মনে হয় একটি প্রায়-সুশৃঙ্খল উইলসন সুপার মহাদেশীয় চক্রের ঘটনাগুলির মধ্য দিয়ে গেছে। পর্বতমালাটি প্রাক্-ক্যাম্ব্রিয়ান সময়ে বেড়েছে, যাকে আরাবল্লী - দিল্লি ওরোজেন বলা হয়। আরাবল্লী পর্বতশ্রেণী একটি উত্তর-পূর্ব থেকে দক্ষিণ-পশ্চিম প্রবণ ওরোজেনিক বলয়, যা ভারতীয় উপদ্বীপের উত্তর-পশ্চিমাঞ্চলে অবস্থিত। এটি ভারতীয় সরক্ষা বলয়ের একটি অংশ যেটি ক্রেটনীয় সংঘর্ষের একটি ক্রম থেকেই গঠিত হয়েছিল। প্রাচীন কালে, আরাবল্লী অনেকটা উঁচু ছিল কিন্তু কয়েক কোটি বছরের মৃত্তিকা আবহবিকারে প্রায় সম্পূর্ণ ভগ্ন হয়ে পড়েছে, যেখানে তরুণ ভঙ্গিল পর্বতমালা হিমালয় এখনও অবিরত বাড়ছে। আরাবল্লী, পুরানো ভঙ্গিল পর্বতমালা হওয়ায়, এর বৃদ্ধি বন্ধ হয়ে গেছে। এর নিচে পৃথিবীর ভূত্বকে ভূত্বকীয় পাতের চলাচল বন্ধ হওয়ার ফলে ঊর্ধ্বমুখী চাপ বন্ধ হয়ে যাওয়ায় এই ঘটনা ঘটেছে। প্রাচীন পৃথিবীর ভূত্বকের দুটি অংশকে মিলিয়েছে আরাবল্লী, যেটি বৃহত্তর ভারতীয় ক্রেটন তৈরী করেছে। পৃথিবীর ভূত্বকের মারওয়ার বিভাগ হল আরাবল্লী ক্রেটন, যেটি আরাবল্লী পর্বতমালার উত্তর-পশ্চিমে অবস্থিত এবং পৃথিবীর ভূত্বকের বুন্দেলকান্দ ক্রেটন অংশ আরাবল্লী পর্বতমালার দক্ষিণ-পূর্বে অবস্থিত। ক্রেটনগুলি, সাধারণত ভূত্বকীয় পাতের অভ্যন্তরে পাওয়া যায়, এগুলি মহাদেশীয় অশ্মমণ্ডলের পুরানো এবং স্থিতিশীল অংশ। এগুলি মহাদেশগুলির একীকরণ এবং ফাটল ধরার চক্র চলাকালীন অপেক্ষাকৃত অপরিবর্তিত রয়েছে।
দিল্লি এবং হরিয়ানায়, উত্তর আরাবল্লী পর্বতমালা অঞ্চলে আর্দ্র গ্রীষ্মমণ্ডলীয় জলবায়ু এবং উত্তপ্ত অর্ধ-শুষ্ক মহাদেশীয় জলবায়ু রয়েছে। এখানে গ্রীষ্মকালে খুব গরম থাকে, এবং শীতকালে অপেক্ষাকৃত ঠান্ডা থাকে। হিসারের জলবায়ুর মূল বৈশিষ্ট্য হল শুষ্কতা, চূড়ান্ত তাপমাত্রা এবং অল্প বৃষ্টিপাত। গ্রীষ্মের সময় দিনের সর্বাধিক তাপমাত্রা এর মধ্যে পরিবর্তিত হয়। শীতের সময়, এটি ১.৫ এবং ৪ ডিগ্রি সেন্টিগ্রেডের মধ্যে ওঠানামা করে।
রাজস্থানে মধ্য আরাবল্লী পর্বতমালা অঞ্চলে রৌদ্রদগ্ধ ও শুষ্ক আবহাওয়া রয়েছে।
"আরাবল্লীর বিশাল সবুজ প্রাচীর" হল গুজরাত থেকে দিল্লি পর্যন্ত আরাবল্লী পর্বতমালা জুড়ে ১,৬০০ কিলোমিটার দীর্ঘ এবং ৫ কিলোমিটার প্রশস্ত সবুজ পরিবেশগত অঞ্চল, এটি শিবালিক পার্বত্য পরিসরের সাথে সংযুক্ত হবে এবং ১০ বছরেরও বেশি সময় ধরে ১.৩৫ বিলিয়ন (১৩৫ কোটি) নতুন স্থানীয় গাছ লাগিয়ে এই অঞ্চলে বনাঞ্চলের পুনর্বাসন করা হবে। এটি আফ্রিকার সাহারা মরুভূমির বিশাল সবুজ প্রাচীরের অনুরূপ ধারণার উপর বাস্তবায়িত, এটি দূষণের বিরুদ্ধে প্রাচীর হিসাবে কাজ করবে, যার ৫১% ঘটে শিল্প দূষণের কারণে, ২৭% যানবাহন দ্বারা, ৮% ফসল পোড়ানোর জন্য এবং দীপাবলির আতশবাজি দ্বারা ৫%।
নর্মদা নদী

নর্মদা নদী (দেবনাগরী: नर्मदा); (); () : মধ্য ভারতের একটি নদী। এটি ভারতীয় উপমহাদেশের পঞ্চম দীর্ঘতম নদী। "পেরিপ্লাস অফ দি ইরিথ্রিয়ান সি" গ্রন্থে এই নদীকে "নম্মদাস" (Nammadus) বলে উল্লেখ করা হয়েছে। ব্রিটিশরা একে "নেরবুড্ডা" (Nerbudda) বা "নরবাদা" (Narbada) বলত। সংস্কৃত ভাষায় নর্মদা শব্দের অর্থ "সুখপ্রদায়িনী"। এই নদী উত্তর ও দক্ষিণ ভারতের প্রথাগত সীমারেখা নির্দেশ করে। পশ্চিমবাহিনী এই নদীটি ১৩১২ কিলোমিটার পথ অতিক্রম করে গুজরাত রাজ্যের ভারুচ শহরের ৩০ কিলোমিটার পশ্চিমে আরব সাগরের খাম্বাত উপসাগরে পতিত হয়েছে। তাপ্তি নদী ও মাহি নদী সহ এই নদী ভারতীয় উপদ্বীপের তৃতীয় তথা বৃহত্তম পশ্চিমবাহিনী নদী। সাতপুরা ও বিন্ধ্যের গ্রস্থ উপত্যকা ধরে প্রবাহিত এই নদী মধ্যপ্রদেশ (১০৭৭ কিলোমিটার), মহারাষ্ট্র (৭৪ কিলোমিটার), মধ্যপ্রদেশ-মহারাষ্ট্র সীমান্ত (৩৫ কিলোমিটার), মধ্যপ্রদেশ-গুজরাত সীমান্ত (৩৯ কিলোমিটার) ও গুজরাত (১৬১ কিলোমিটার) রাজ্যের মধ্য দিয়ে গিয়েছে।.
নাপিত

নাপিত বা নরসুন্দর এমন এক শ্রেণীর পেশাজীবি যারা বিভিন্ন ধরনের বা রকম ভাবে মানুষের চুল ছাঁটেন এবং দাড়ি - গোঁফ কামিয়ে থাকেন। সকল নাপিতরাই চুলের সাধারণ ছাঁট দিয়ে থাকেন, তবে যে সব নাপিত সেলুনে চুল ছাঁটেন তারা অনেকেই বিভিন্ন স্টাইলে অথবা ফেন্সি চুলের ছাঁট দিয়ে থাকেন। নাপিতরা যেখানে চুল ছাঁটেন তাকে সাধারণ বার্বার সপ বা হেয়ার সেলুন অথবা শুধু সেলুনও বলা হয়ে থাকে। তবে খুব জরুরি প্রয়োজনে এবং বয়স্কদের চুল দারি কামাতে অনুরোধে অনেক নাপিত বাড়িতে গিয়েও চুল ছেঁটে দেন।
নরসুন্দর বাংলাদেশ ও ভারতের সর্বত্রই বিরাজমান। নরসুন্দর দের সামাজিক অবস্থানও মিশ্র ধরনের। বেশির ক্ষেত্রেই নরসুন্দর সম্প্রদায় ভুক্ত। এটি একটি বংশানুক্রমিক পেশা,কিন্তু সম্প্রতি মুসলমান ও অন্যান্য ধর্মাবলম্বীদেরও নরসুন্দর হতে দেখা যায়।
নরসুন্দরা চুল কাটা, গোফ ও দাঁড়ি কামানোর ক্ষেত্রে আধুনিক ও পুরনো দুই ধরনের যন্ত্রই ব্যবহার করে। শহরের নরসুন্দররা বিশেষ করে আধুনিক যন্ত্র ব্যবহার করে।
নরসুন্দররা সব ধরনের লোকদেরই কাজ করে কিন্তু ধনীদের জন্য আলাদা নরসুন্দর আছেন যারা শহরের অনেক ভাল সেলুনগুলোতে থাকেন। সাধারণত মেয়েদের জন্য আলাদা নরসুন্দর থাকে। মেয়েদের নরসুন্দরও মেয়ে হয় এবং তারা সাধারণত পার্লারে তাদের চুল কাটে।
সাধারণত এই সম্প্রদায় ভুক্ত গোষ্ঠীর পদবি প্রামানিক,পরামানিক,দাস,শীল, সরকার,ইত্যাদি হয়ে থাকে।
বড়োদরা

বড়োদরা (গুজরাতি ভাষায়: ), যা বরোদা নামেও পরিচিত, ভারতের গুজরাত রাজ্যের বড়োদরা জেলার এক প্রাচীন শহর। আহামেদেবাদ ও সুরাটের পরে এই শহর গুজরাত রাজ্যের তৃতীয় বৃহত্তম শহর।
ভাদোদরা পশ্চিম ভারতে স্থানাঙ্ক: ২২°১৮′০০″ উত্তর ৭৩°১২′০১″ পূর্ব এ ৩৯ মিটার (১২৮ ফুট) উচ্চতায় অবস্থিত। ২০১১ সালের আদমশুমারি অনুসারে এটি ৪০০ বর্গ কিলোমিটার (১৫০ বর্গ মাইল) এলাকা এবং ৩.৫ মিলিয়ন জনসংখ্যা সহ ভারতের দশম বৃহত্তম শহর। শহরটি মধ্য গুজরাটে বিশ্বামিত্রী নদীর তীরে অবস্থিত। বিশ্বামিত্রী প্রায়শই গ্রীষ্মে শুকিয়ে যায়, শুধুমাত্র একটি ছোট জলের স্রোত রেখে যায়। শহরটি মাহি ও নর্মদা নদীর মধ্যবর্তী উর্বর সমভূমিতে অবস্থিত। ব্যুরো অফ ইন্ডিয়ান স্ট্যান্ডার্ডস অনুসারে, কসমোপলিস I থেকে V এর স্কেলে (ভূমিকম্পের প্রবণতা বৃদ্ধির জন্য) সিসমিক জোন-III এর অধীনে পড়ে।
ভারতের ২০১১ সালের আদমশুমারির সময়, ভাদোদরা মিউনিসিপ্যাল কর্পোরেশন এবং সংশ্লিষ্ট প্রবৃদ্ধির জনসংখ্যা ছিল 1,752,371 জন। এই জনসংখ্যার 9.45% হল 6 বছরের কম বয়সী। ভাদোদরায় লিঙ্গ অনুপাত ছিল 920 জন মহিলা প্রতি 1000 পুরুষ এবং সাক্ষরতার হার 90.48%। তফসিলি জাতি এবং উপজাতি যথাক্রমে জনসংখ্যার 6.63% এবং 4.07%।
হিন্দুধর্ম ছিল প্রধান ধর্ম, জনসংখ্যার 85.39% দ্বারা অনুশীলন করা হয়। ইসলাম ছিল দ্বিতীয় বৃহত্তম ধর্ম (11.40%), জৈন 1.32%, খ্রিস্টান 1.22% এবং শিখ 0.45%।
বিভিন্ন বড় আকারের শিল্প যেমন ইন্ডিয়ান অয়েল কর্পোরেশন (আইওসিএল), গুজরাত রাজ্য সার ও রাসায়নিক পদার্থ (জিএসএফসি), বেলোডা ম্যানুফ্যাকচারিং বিভাগ (ভিএমডি) (পূর্বে আইপিসিএল) রিলায়েন্স ইন্ডাস্ট্রিজ লিমিটেড, লিন্ড ইঞ্জিনিয়ারিং ইন্ডিয়া, এল অ্যান্ড টি এবং গুজরাত ক্ষার ও রাসায়নিক পদার্থ উৎপাদনকরী সংস্থার উপস্থিতি রয়েছে শহরে । গুজরাত রিফাইনারিগুলির আশেপাশে সীমিত (জিএসিএল) উপস্থিত হয়েছে এবং তারা সকলেই তাদের জ্বালানী এবং ফিডস্টকের জন্য এটির উপর নির্ভরশীল। অন্যান্য বৃহত আকারের পাবলিক সেক্টরের ইউনিটগুলি হচ্ছে ভারী জল প্রকল্প, গুজরাত ইন্ডাস্ট্রিজ পাওয়ার কোম্পানি লিমিটেড (জিআইপিএল), তেল ও প্রাকৃতিক গ্যাস কর্পোরেশন (ওএনজিসি) এবং গ্যাস কর্তৃপক্ষের ভারত লিমিটেড (গেইল)। এই সরকারী খাতের উদ্যোগগুলি ছাড়াও, অন্যান্য বড় আকারের বিভিন্ন উদ্যোগ বেসরকারী খাতে যেমন অ্যাভালঞ্চ গ্লোবাল সলিউশনস, বোম্বার্ডিয়ার ট্রান্সপোর্টেশন হিসাবে এসেছে।
ভদোদরায় অবস্থিত ভারতের বিদ্যুৎ সঞ্চালন ও বিতরণ সরঞ্জাম নির্মাতারা এবং বিদ্যুৎ সেক্টর সরঞ্জাম উৎপাদন ও প্রকৌশল শিল্পের বড় খেলোয়াড়দের সমর্থনকারী আনুমানিক ৮০০ টি আনুষঙ্গিক সংস্থা গ্রেট সিটি বরোদারাও বডোদরা স্টক এক্সচেঞ্জের (ভিএসই) আবাসস্থল।
বরোদার মহারাজা তৃতীয় মহারাজা সায়াজিরাও গায়কওয়াড শহরে ২০ জুলাই ১৯০৮ সালে ব্যাংক অফ বরোদা-র প্রতিষ্ঠা করেছিলেন। ১৯৬৯ সালের ১৯ জুলাই ভারত সরকার ১৩ টি বড় বড় বাণিজ্যিক ব্যাংক সহ এই ব্যাংকটিকে জাতীয়করণ করেছিল; ব্যাংকটিকে মুনাফা অর্জনকারী পাবলিক সেক্টর আন্ডারটেন্ডিং (পিএসইউ) হিসাবে মনোনীত করা হয়েছে।
১৯৯৪ সালে এই শহরে আইসিআইসিআই ব্যাংক ভারতীয় আর্থিক প্রতিষ্ঠান ইন্ডাস্ট্রিয়াল ক্রেডিট অ্যান্ড ইনভেস্টমেন্ট কর্পোরেশন অফ ইন্ডিয়া (আইসিআইসিআই) দ্বারা সম্পূর্ণ মালিকানাধীন সহায়ক সংস্থা হিসাবে প্রতিষ্ঠিত হয়েছিল ।
ভারতের জাতীয় উদ্যানের তালিকা

ভারতের জাতীয় উদ্যান সংখ্যায় ১০৬ টি। ভারতের প্রথম জাতীয় উদ্যান (আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ ক্যাটেগরি ২ সংরক্ষিত অঞ্চল) হল ১৯৩৫ সালে স্থাপিত "হাইলে জাতীয় উদ্যান", যেটি পরে জিম করবেট জাতীয় উদ্যান নামে অভিহিত হয়। ১৯৭০ সালে ভারতে পাঁচটি জাতীয় উদ্যান ছিল। ১৯৭২ সালে ভারত সরকার বিপন্ন প্রাণীদের রক্ষার্থে বন্যপ্রাণী সংরক্ষণ আইন ও ব্যাঘ্র প্রকল্প চালু করেন। ১৯৮০-এর দশকে জাতীয় স্তরে আইন প্রণয়ন করে বন্যপ্রাণী সংরক্ষণের ব্যাপারে কঠোর মনোভাব গৃহীত হয়। ২০২১ সালের জুলাই মাসের হিসেব অনুযায়ী, দেশে ১০৬ টি জাতীয় উদ্যান আছে। জাতীয় উদ্যানগুলি মোট ৪১,১৫৭ বর্গ কিলোমিটার এলাকা জুড়ে অবস্থান করছে; যা দেশের সামগ্রিক আয়তনের ১.২৩%।
দেশে ১৬৬ টি উদ্যানকে জাতীয় উদ্যানের মর্যাদা দানের প্রক্রিয়া চলছে। এই ব্যাপারে পরিকল্পনা গ্রহণের কাজও এগোচ্ছে। নিচে দেশের বর্তমান জাতীয় উদ্যান ও সংশ্লিষ্ট রাজ্য ও অঞ্চলের তালিকা দেওয়া হল। ভারতে সংরক্ষিত স্থান সম্পর্কে বিস্তারিত জানতে হলে দেখুন: ভারতের সংরক্ষিত স্থান।
<mapframe width="500" height="500" text="National Parks in India" align="center">
</mapframe>
আনন্দনগর

আনন্দনগর ভারতের পশ্চিমবঙ্গ রাজ্যের হুগলি জেলার একটি নগর ।
নগরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১০ মিটার (৩২ ফুট)।
ভারতের ২০০১ সালের আদম শুমারি অনুসারে আনন্দননগর নগরের জনসংখ্যা হল ৩৯৬৩ জন। এর মধ্যে পুরুষ ৫২%, এবং নারী ৪৮%।
এখানে সাক্ষরতার হার ৭৮%, । পুরুষদের মধ্যে সাক্ষরতার হার ৮২%, এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে আনন্দননগর এর সাক্ষরতার হার বেশি।
এই শহরের জনসংখ্যার ৮% হল ৬ বছর বা তার কম বয়সী।
উড়োজাহাজ

উড়োজাহাজ বাতাসের চেয়ে ভারী অথচ উড্ডয়নক্ষম এক ধরনের আকাশযান। যাত্রী ও পণ্য পরিবহন এবং যুদ্ধে এটি ব্যবহৃত হয়। উড়োজাহাজ নামটি এসেছে "উড়" বা ওড়া এবং "জাহাজ" বা পোত শব্দদুটি একত্রিত করে। উড়োজাহাজকে আমেরিকা, কানাডাসহ অনেক স্থানে "এয়ারপ্লেন" ("airplane") বলে। আবার ব্রিটেনসহ কিছু এলাকায় "অ্যারোপ্লেন" নামে ডাকা হয়। ইংরেজিতে এই নামদুটি এসেছে গ্রিক "αέρας" (aéras-) ("air" বা "বাতাস") এবং গণিতের "plane" (তল) শব্দদুটি থেকে।
এর উর্দ্ধগতি এর ডানার সম্মুখগতির কারণে। এই ধরনের আকাশযানের উর্দ্ধগতি ঘূর্ণায়মান ডানা সংবলিত আকাশযানের মত ডানায় বা উপরে অবস্থিত পাখার ঘূর্ণনের কারণে সৃষ্ট হয় না যেমনটি হেলিকপ্টারে হয়। যদিও রকেট বা মিসাইল আকাশে উড়ে তথাপি তাদের উড়োজাহাজ বলা হয়না কারণ এগুলো ডানার সম্মুখগতি ব্যবহার না করে রকেট থার্স্ট এর সাহায্যে উর্দ্ধগতি অর্জন করে। অনেক উড়োজাহাজ প্রপেলার বা জেট ইঞ্জিন দ্বারা সৃষ্ট ঘাতের প্রভাবে সম্মুখে চালিত হয়।
১৯০৩ সালের ১৭ ডিসেম্বর প্রথম নিয়ন্ত্রিত, শক্তিসম্পন্ন এবং বাতাসের চেয়ে ভারী সুস্থিত মানুষ-বহনযোগ্য উড়োজাহাজ তৈরি করা হয়। রাইট ব্রাদার্স উইলবার রাইট এবং অরভিল রাইট প্রথম উড়োজাহাজ আবিষ্কার করেন। তাঁরা বারবার উড়োজাহাজ তৈরি করার চেষ্টা করেন এবং বারবারই ব্যর্থ হন, কিন্তু চেষ্টা থামান নি। ১৮৯৯ সালের জুলাই মাসে উইলবার রাইট পাঁচ ফুট উচ্চতার একটি বাক্স ঘুরিতে বেধেঁ ওড়ার চেষ্টা করে। ঠিক তারপরের বছরই তাঁরা গ্লাইডার তৈরি করতে সক্ষম হন। আমেরিকার নর্থ ক্যারোলিনার কিটিহকে নিয়ে আসেন এটিকে ওড়ানোর জন্য। গ্লাইডারটি আকাশে ভেসে ছিল মাত্র ১২ সেকেন্ড। এরপর ১৯০১ ও ১৯০২ সালে পরপর দুটি পরীক্ষা করেন। এবার তাঁরা তাদের উদ্ভাবিত যন্ত্রটি ব্যবহার করে কিছুটা সাফল্য লাভ করেন। এটিকে তাঁরা প্রায় এক হাজার বার ওড়ান। এর নাম দেন 'Flyer-1'। ১৯০৩ সালের ২৩ মার্চ রাইট ব্রাদার্স তাঁদের উড্ডয়নকৃত গ্লাইডার এর পেটেন্টের জন্য আবেদন করেন। এরপর তাদের কঠোর অধ্যবসায়ের পর ১৯০৪ খ্রিস্টাব্দে 'Flyer-111' তৈরি করেন এবং এটিকে তাঁরা ১০৫ বার উড্ডয়ন করেন।
তাঁরা ১৯০৮ খ্রিস্টাব্দ পর্যন্ত বিমানকে আরও নিরাপদ উড্ডয়নের জন্য ব্যাপক গবেষণায় মনোনিবেশ করেন। ফ্রান্সের একটি কোম্পানি এবং আমেরিকার সেনা সদস্যের সাথে তাঁদের একটি সহযোগিতা চুক্তি হয়। চুক্তি মোতাবেক বড় ভাই উইলবার রাইট ফ্রান্সে এবং ছোট ভাই অরভিল রাইট ওয়াশিংটন ডিসিতে কাজ করেন। উইলবার রাইট ১৯০৮ সালের ৮ই আগস্ট বিমান নিয়ে সফলভাবে আকাশে ওড়েন। ওই বছরই ১৪মে ডেটনের ফারসান নামের একজন সহকারী প্রথম যাত্রী হিসেবে উইলবারের সাথে ফিক্সড উইং এয়ারক্রাফেট ভ্রমণ করেন। ৮ অক্টোবর এডিথ বার্ঘ নামক এক মহিলা প্রথম আমেরিকান নারী হিসেবে উইলবারের সাথে আকাশে ওড়েন।
বেশিরভাগ উড়োজাহাজই উড়োজাহাজে অবস্থানকারী চালক বা পাইলট উড়িয়ে নিয়ে যান, তবে কিছু উড়োজাহাজ দূর নিয়ন্ত্রণ ব্যবস্থার সাহায্যে বা রোবট দিয়ে ওড়ানো হয়।
কুয়াশা

কুয়াশা হল ভূমির সংস্পর্শে থাকা মেঘমালা। মেঘকেও আংশিকভাবে কুয়াশা বিবেচনা করা যায়, মেঘের যে অংশটুকু মাটির ওপরে বাতাসে ভাসমান থাকে তা কুয়াশা হিসেবে বিবেচিত নয়, তবে মেঘের ভূমির উঁচু অংশের সংস্পর্শে থাকা মেঘকে কুয়াশা বলা হয়। কুয়াশা আর ধোঁয়াশার মধ্যে পার্থক্য হল এদের ঘনত্বে, যা কিনা এদের ফলে সৃষ্ট দর্শনযোগ্যতার হ্রাস দ্বারা হিসাব করা হয়: কুয়াশার কারণে দর্শনযোগ্যতা ১ কিমির কম হয়, যেখানে ধোঁয়াশা দর্শনযোগ্যতা ২ কিমির বেশি হ্রাস করে না।
পৃথিবীর সর্বাধিক কুয়াশাচ্ছন্ন স্থান হল নিউফাউন্ডল্যান্ডের গ্রান্ড ব্যাংকস, যেখানে উত্তর দিক থেকে আসা শীতল লাব্রাডর প্রবাহ ও দক্ষিণ দিক থেকে আসা অপেক্ষাকৃত উষ্ণ গালফ প্রবাহ মিলিত হয়। সর্বাধিক কুয়াশাচ্ছন্ন ভূমি অঞ্চলের মধ্যে আছে পয়েন্ট রেয়েস, ক্যালিফোর্নিয়া। এবন আর্জেন্টিনা, নিউফাউন্ডল্যান্ড ও লাব্রাডর , যেখানে বছরের ২০০ দিনই কুয়াশায় ঢাকা থাকে। এমনকি এমনিতে উষ্ণ দক্ষিণ ইউরোপের নিম্নভূমি ও উপত্যকা অঞ্চলে ঘন কুয়াশা পড়ে, বিশেষত শরৎ ও গ্রীষ্মে।
যৌন অভিমুখিতা

যৌন অভিমুখ বলতে অন্য ব্যক্তির প্রতি যৌন আকর্ষণের মূল প্রবণতা বোঝায়। যৌনাকর্ষণ বিপরীত লিঙ্গ, বা সম লিঙ্গ, অথবা এই উভয় লিঙ্গের প্রতি হতে পারে। যৌন অভিমুখের লক্ষণ হলো কোন ব্যক্তির অন্য ব্যক্তির প্রতি আকর্ষণ, প্রণয় এবং যৌনক্রিয়া করার সক্ষমতা। যৌন অভিমুখ অনুযায়ী অধিকাংশ মানুষকে তিন শ্রেণীতে ভাগ করা যায়, যথা: বিষমকামী, সমকামী ও উভকামী।
যৌন অভিমুখে এমনকী অযৌন (লিঙ্গ নয় এমন) অথবা অপর কোনো লিঙ্গের ব্যক্তিবর্গের প্রতি একজন মানুষের কামজ আকর্ষণ অন্তর্ভূত হতে পারে। আমেরিকান সাইকোলজিক্যাল অ্যাসোসিয়েশনের মতে, যৌন অভিমুখ বলতে কোনো ব্যক্তির "এই ধরনের আকর্ষণ, আচরণ বা সমজাতীয় সম্প্রদায়ের সদস্যতার ভিত্তিতে নির্ধারিত ব্যক্তিগত ও সামাজিক পরিচয়"-টিকেও বোঝায়। যৌন অভিমুখের শ্রেণিবিভাজন সাধারণত যৌন আকর্ষণসম্পন্ন ব্যক্তিদের যৌনতা বা লিঙ্গের ভিত্তিতে করা হয়ে থাকে। যদিও কেউ কেউ অন্যান্য তকমা ব্যবহারের অথবা কোনোটিও ব্যবহারের পক্ষপাতী নয়।
যৌন অভিমুখ বিপরীতকামিতা, সমকামিতা ও উভকামিতা এই তিনটি প্রধান বর্গের অধীনে আলোচিত হলেও নিষ্কামিতাকে (অন্যের প্রতি যৌন আকর্ষণের অভাব) অনেক সময় চতুর্থ বর্গ বলে বিবেচনা করা হয়।। বিপরীতকামিতা-সমকামিতা অনবচ্ছেদের এই বিভাগগুলি বিভিন্ন উভকামিতা-বিষয়ক উপবর্গ সহ একান্তভাবে বিপরীতকামী থেকে একান্তভাবে সমকামী বিষয়শ্রেণী সহকারে বিন্যস্ত। অনেক যৌনতত্ত্ববিদ এ হেন শ্রেণিবিভাজনকে সূক্ষ্ম যৌন পরিচয় চেতনার এক অতিসরলীকরণ বলে মনে করেন।
যৌন পরিচয় ও পরিভাষার অধিকতর বর্ণিল প্রকৃতিগুলো তুলে ধরার উদ্দেশ্যে মূলত এই বর্গসমূহ বিভাজন করা হয়ে থাকে। উদাহরণস্বরূপ, লোকেরা নিজেদের ক্ষেত্রে আরও অন্যান্য পরিচয়ও ধারণ করতে পারেন, যেমন "সর্বকামী" অথবা "বহুকামী", অথবা এদের কোনটাই নয়।
যৌন অভিমুখিতার অধিকাংশ সংজ্ঞাতেই মনস্তাত্ত্বিক উপাদানের কথা বলা হয়ে থাকে। যেমন, নির্দিষ্ট ব্যক্তির কামোদ্দীপনার অভিমুখ, বা আচরণগত উপাদান যা সেই ব্যক্তির যৌনসঙ্গী বা যৌনসঙ্গীদের যৌনতার দিকটি তুলে ধরে। কেউ কেউ সংজ্ঞার মধ্যে উভয় উপাদানকেই সংযোজিত করেন। আবার কেউ কেউ সরলভাবে ব্যক্তিগতভাবে স্ব-সংজ্ঞায়িত বা পরিচয়ভিত্তিক কোনো সংজ্ঞা ব্যবহার করতে পছন্দ করেন।
যৌনতত্ত্ব, নৃতত্ত্ব ও ইতিহাসের কোনো কোনো বিশারদ মনে করেন বিপরীতকামী বা সমকামী – এই ধরনের সামাজিক শ্রেণিবিভাগ সার্বজনীন নয়। বিভিন্ন সমাজে যৌনতার থেকে অধিক গুরুত্বপূর্ণ বিষয়ও বিদ্যমান। যেমন, যৌনসম্পর্কে বয়সবৈষম্য, যৌনসঙ্গীদের যৌনসংগমকালে প্রত্যক্ষ বা পরোক্ষ ভূমিকা গ্রহণ এবং তাদের সামাজিক মর্যাদা।
যৌন পরিচয় ও যৌন আচরণ যৌন অভিমুখের সঙ্গে ঘনিষ্ঠভাবে সংযুক্ত। যদিও তারা পরস্পর পৃথক। পরিচয় বলতে বোঝায় কোনো ব্যক্তির নিজেদের সম্পর্কে ধারণা, এবং আচরণ বলতে বোঝায় কোনো ব্যক্তির নিজস্ব যৌনাচার সম্পর্কিত আচরণ; অন্যদিকে অভিমুখিতা বলতে বোঝায়, “কল্পনা, স্নেহানুভূতি ও কামনা।” (fantasies, attachments and longings) কোনো ব্যক্তি তার যৌন আচরণের মাধ্যমে তার যৌন অভিমুখিতাকে ব্যক্ত করতে পারেন, আবার নাও পারেন।
যৌন অভিমুখিতা এমন এক ধারণা যার উদ্ভব হয় শিল্পবিপ্লবোত্তর পাশ্চাত্য জগতে। অন্যান্য দেশের সমাজ ও সংস্কৃতিতে তার সার্বজনীনতা বা গ্রহণযোগ্যতা নিয়ে তাই বিতর্কের অবকাশ থেকেই যায়। মিশেল ফুকো লিখেছেন, "'যৌনতা' আধুনিক রাষ্ট্রব্যবস্থা, শিল্পবিপ্লব ও ধনতান্ত্রিকতার এক আবিষ্কার।" পুরুষ যৌনতার অপাশ্চাত্য ধারণা যৌনতার প্রতি সাধারণ দৃষ্টিভঙ্গী ও যৌন অভিমুখিতা ব্যবস্থার শ্রেণিবিভাজনের সঙ্গে স্পষ্টত দ্বিমত পোষণ করে। আবার ‘যৌন অভিমুখিতা'র যৌক্তিকতা শিল্পবিপ্লবোত্তর পাশ্চাত্য সমাজেও প্রশ্নাতীত নয়।
লাল

লাল বা লোহিত একটি রঙ বা বর্ণ। দৃশ্যমান আলোর সবচেয়ে দীর্ঘ তরঙ্গদৈর্ঘ্যের (প্রায় ৬২৫-৭৪০ ন্যানোমিটার) আলো চোখে আপতিত হলে যে রঙ দর্শনের অনুভূতি জন্মায়, তা-ই হলো লাল। তরঙ্গদৈর্ঘ্য এর চেয়ে বেশি হলে তাকে অবলোহিত (লালউজানী - রবীন্দ্রনাথ) রশ্মি বলে, মানুষের চোখ এতে সংবেদনশীল নয়। আরজিবি বর্ণ ব্যবস্থায় লাল একটি মৌলিক রঙ। এর পরিপূরক বর্ণ হলো সবজে নীল। সাধারণ বর্ণ চাকতিতে লালের পরিপূরক বর্ণ সবুজ। আরওয়াইবি বর্ণ ব্যবস্থায় লাল একটি বিয়োগান্তক মৌলিক রঙ, কিন্তু সিএমওয়াইকে বর্ণ ব্যবস্থায় নয়।
লাল রঙ তাপ, কর্মশক্তি, রক্ত ও ক্রোধ, ভালোবাসাসহ "রক্তকে দোলা দেয়" এমন সব আবেগের প্রতীক এবং লাল রং সংকটেরও প্রতীক।
বিপরীতকামী-সমকামী অনবচ্ছেদ

বিপরীতকামী-সমকামী অনবচ্ছেদ বা যৌন অনবচ্ছেদ (ইংরেজি: heterosexual-homosexual continuum বা sexual continuum) মানব যৌনতার ক্ষেত্রে একটি মনস্তাত্ত্বিক ও দার্শনিক ধারণা। এই ধারণায় যৌন অভিরুচিকে বিপরীতকামিতা থেকে সমকামিতার মধ্যে স্থিত একটি অনবচ্ছেদ ব্যবস্থায় স্থাপন করা হয়। ১৯৪০-এর দশকে আলফ্রেড কিন্সের (ইংরেজি: Alfred Kinsey "অ্যাল্‌ফ্রেড্‌ কিন্‌সি‌") একটি যৌনতা সমীক্ষা থেকে এই ধারণাটি উদ্ভূত হয়: কিনসির সমীক্ষার অনেক বিষয়ই বিভিন্ন পর্যায়ের উভকামিতার কথা বলে। উল্লেখ্য, এগুলিকে আগে কঠোরভাবে বিপরীতকামিতা/সমকামিতা বিভাগের অধীনে রাখা হতো। ফ্রিৎজ ক্লেইন এই বিষয়ে আরও গবেষণা চালান। তিনি যৌন প্রবৃত্তিকে একটি সক্রিয়, বহুপরিবর্তনশীল প্রক্রিয়া, আকর্ষণজনিত, আচরণ, কল্পনা বা ফ্যান্টাসি, আবেগ সংক্রান্ত, এবং একটি সামাজিক অভিরুচি, আত্ম-পরিচিতি, ও জীবনযাত্রা বলে ধরে নিয়েছিলেন। ১৯৭০ ও ১৯৮০-এর দশকের নারীবাদী ও সমকামী অধিকার আন্দোলনে এই ধারণাটি গুরুত্বপূর্ণ ভূমিকা নেয়। কারণ, বিশেষজ্ঞ মহল ও আন্দোলনের নেতৃস্থানীয়েরা শারীরিক লিঙ্গের (যেমন, পুরুষ বা স্ত্রী) বদলে সামাজিক, সাংস্কৃতিক ও মনস্তাত্ত্বিকতার ভিত্তিতে লিঙ্গ ও যৌনতার শ্রেণিবিভাগে উদ্যোগী হন।
আমেরিকান সাইকোলজিক্যাল অ্যাসোসিয়েশনের মতে: 
সাধারণভাবে এই শব্দটি বা এর কোনো অনুরূপ পাঠান্তর যৌন প্রবৃত্তি সংক্রান্ত গবেষণায় ব্যবহৃত হয়। তবে সংখ্যাগরিষ্ঠ বিপরীতকামী যৌন অভিমুখিতার বাইরে অন্যান্য যৌনতাকে (যেমন উভকামিতা, রূপান্তরকামিতা কিংবা সমকামিতা)কে অনেক সময় সমান্তরাল যৌনতা (parallel sex) নামেও অভিহিত করা হয়।
আজকাল, অনেক যৌনতত্ত্ববিদ এই মাপকাঠি এবং কিন্সে মাপকাঠিটিকে অতি সরল মনে করে থাকেন। তাদের মতে "যৌন অভিমুখিতা ও যৌন পরিচয়ের বিষয়টি আরও জটিল ও বৈচিত্র্যপূর্ণ হওয়া উচিত।"
সাদা

সাদা বা শ্বেত বা শুভ্র একটি রঙ বা বর্ণ। তিনটি মৌলিক রঙের আলো প্রায় সমান পরিমাণে চোখে আপতিত হলে এবং তা পারিপার্শ্বিকের চেয়ে উজ্জ্বলতর হলে চোখে যে রঙ দর্শনের অনুভূতি জন্মায়, তাই হলো সাদা। সাদা দর্শনে কোন হিউ (hue) এবং ধূসরতা থাকে না।
অনেক উপায়ে সাদা আলো উৎপন্ন হতে পারে। সূর্যের আলো সাদা রঙের একটি উৎস, যে বৈদ্যুতিক বাতিতে কোন বস্তুকে উত্তপ্ত করে তা থেকে আলো পাওয়া যায়, তাও সাদা আলো দেয়। আধুনিক প্রতিপ্রভ বাতি এবং এলইডি বা লাইট এমিটিং ডায়োড থেকেও সাদা আলো পাওয়া যায়। কোন বস্তু যদি তার উপর আপতিত আলোকে পরিবর্তন না করে প্রতিফলিত করে তবে তা সাদা বলে প্রতীয়মান হয় যদি না তা সমভাবে আলোর প্রতিফলন ঘটিয়ে দর্পণে রূপ নেয়।
মেঘ, তুষার, ফুল ইত্যাদির মত সাদা বস্তু প্রকৃতিতে অহরহই দেখা যায়। তাই মনুষ্য সংস্কৃতিতে প্রায়ই সাদার উল্লেখ পাওয়া যায়, বিশেষ করে শুদ্ধতা এবং পরিচ্ছন্নতার ক্ষেত্রে। সাদা এবং কালোর মধ্যের চরম পার্থক্যের কারণে প্রায়ই বৈপরীত্ব বোঝাতে সাদা-কালো ব্যবহৃত হয়। চৈনিক সংস্কৃতির মতো কোনো কোনো সংস্কৃতিতে সাদা মৃত্যুর প্রতীক। অপরপক্ষে অনেক সংস্কৃতিতে সাদা শুদ্ধতা, মুক্তি এবং স্বাস্থ্যগত বিশুদ্ধতা বোঝায়।
মুজিবনগর

মুজিবনগর (পূর্বনাম বৈদ্যনাথতলা) বাংলাদেশের মেহেরপুর জেলায় অবস্থিত (তৎকালীন কুষ্টিয়া) এটি একটি ঐতিহাসিক স্থান। মুক্তিযুদ্ধে নেতৃত্বদানকারী বাংলাদেশের প্রথম অস্থায়ী সরকার ১০ এপ্রিল ১৯৭১ সালে গঠন করা হয়, এরপর তৎকালীন ভবেরপাড়ার বৈদ্যনাথতলার (বর্তমান মুজিবনগরের) আম্রকাননে ১৭ এপ্রিল ১৯৭১ সালে সরকার শপথ গ্রহণ করে। এই সরকারের রাষ্ট্রপতি ছিলেন বঙ্গবন্ধু শেখ মুজিবুর রহমান এবং অস্থায়ী রাষ্ট্রপতি ছিলেন সৈয়দ নজরুল ইসলাম। বাংলাদেশ সরকারের প্রথম প্রধানমন্ত্রী তাজউদ্দীন আহমদ এই স্থানের নামকরণ মুজিবনগর করেছিলেন। তখন সরকারি নথির শীর্ষে লেখা থাকত ‘গণপ্রজাতন্ত্রী বাংলাদেশ সরকার, মুজিবনগর’। সরকারের ঠিকানা ছিল মুজিবনগর। ১৬ ডিসেম্বর পাকিস্তানি হানাদার বাহিনীর আত্মসমর্পণ পর্যন্ত মুজিবনগর ছিল সরকারের রাজধানী।
মুজিবনগর সরকারের ঐতিহ্য ধরে রাখতে এখানে গড়ে তোলা হয়েছে মুক্তিযুদ্ধ স্মৃতি কমপ্লেক্স।
দাক্ষিণাত্য মালভূমি

দাক্ষিণাত্য মালভূমি (অন্যান্য নাম ডেকান ও দক্ষিণাপথ) হলো ভারতে অবস্থিত পশ্চিমঘাট ও পূর্বঘাট পর্বতমালা দ্বারা বেষ্টিত এক বিশালাকার মালভূমি। ভারতের দক্ষিণভাগের অধিকাংশ অঞ্চল এই মালভূমির অন্তর্গত। দাক্ষিণাত্য মালভূমির গড় উচ্চতা উত্তরে ১০০ মিটার থেকে দক্ষিণে ১০০০ মিটার। তিনটি পর্বতশ্রেণির মধ্যভাগে স্থিত এই মালভূমি ভারতের আটটি রাজ্যের মধ্যে প্রসারিত। ত্রিভূজাকার এই মালভূমিটির শীর্ষবিন্দুটি দক্ষিণমুখী এবং এটি ভারতের উপকূলরেখার সঙ্গে সমান্তরালে স্থিত। মধ্য ও দক্ষিণ ভারতের অধিকাংশ উদ্ভিদ ও প্রাণী এই অঞ্চলে দৃষ্ট হয়। মালভূমির উত্তরসীমায় রয়েছে সাতপুরা ও বিন্ধ্য। এই দুই পর্বতশ্রেণি উত্তর ভারতের নদী সমভূমি অঞ্চল থেকে দাক্ষিণাত্য মালভূমিকে পৃথক করেছে। মহারাষ্ট্র ও কর্ণাটক রাজ্যের অধিকাংশ অঞ্চল এবং অন্ধ্রপ্রদেশ ও তেলেঙ্গানা রাজ্যের কিয়দংশ নিয়ে এই মালভূমি গঠিত। দাক্ষিণাত্য মালভূমি ভৌগোলিকভাবে বিশ্বের সর্বাপেক্ষা দৃঢ় ভূমিভাগগুলির অন্যতম এই মালভূমিতে অনেকগুলি প্রধান নদী অববাহিকা অবস্থিত।
"দাক্ষিণাত্য" শব্দটি "দক্ষিণা" শব্দের সঙ্গে তত্র জাত অর্থে "ত্য" প্রত্যয় যোগ করে উৎপন্ন হয়েছে। এছাড়া মালভূমি অর্থে দক্ষিণাপথও ব্যবহৃত হয়েছে। "দক্ষিণা" শব্দটি আবার সংস্কৃত "দক্ষিণ" () থেকে এসেছে। ইংরেজি "ডেকান" () নামটি কন্নড় শব্দ "দাক্‌খাণা" থেকে এসেছে, যা দাক্ষিণাত্যে প্রচলিত তেলুগু, মারাঠি ও উর্দু ভাষাতে ব্যবহৃত হয়েছে। "দাক্‌খাণা" শব্দটিও আবার সংস্কৃত "দক্ষিণ" () থেকে এসেছে।
ভৌগোলিকগণ বৃষ্টিপাত, উদ্ভিদ প্রজাতি, মৃত্তিকা কিংবা অবয়বের দ্বারা দাক্ষিণাত্যকে বিভিন্নভাবে সংজ্ঞায়িত করেছেন। এক ভৌগোলিক সংজ্ঞা অনুযায়ী, এটি কর্কটক্রান্তি রেখার দক্ষিণের উপদ্বীপীয় মালভূমি। এর বহিঃসীমানা সমোন্নতি রেখা দ্বারা চিহ্নিত, যার উত্তরদিকে বিন্ধ্য–কৈমুর জলবিভাজিকা অবস্থিত। অঞ্চলটিকে দুটি প্রধান ভূবৈজ্ঞানিক অঞ্চলে বিভক্ত করা যায়: উর্বর কৃষ্ণমৃত্তিকা ও আগ্নেয় শিলার মালভূমি এবং অনুর্ব‌র লাল মাটি ও নাইস শিলার পেনিপ্লেন, যা একাধিক পাহাড় দ্বারা বিচ্ছিন্ন।
ঐতিহাসিকগণও দাক্ষিণাত্যকে বিভিন্নভাবে সংজ্ঞায়িত করেছেন। এগুলি আর. জি. ভাণ্ডারকরের (১৯২০) ন্যূনতম সংজ্ঞা থেকে কে. এম. পানিক্করের (১৯৬৯) সর্বোচ্চ সংজ্ঞার মধ্যে বিন্যস্ত। আর. জি. ভাণ্ডারকরের সংজ্ঞায় গোদাবরী ও কৃষ্ণা নদীর মধ্যেকার মারাঠিভাষী অঞ্চলকে দাক্ষিণাত্য বলে। কে. এম. পানিক্করের সংজ্ঞায় বিন্ধ্য পর্বতমালার দক্ষিণে সমগ্র ভারতীয় উপদ্বীপকে দাক্ষিণাত্য বলে। ফিরিশতার (ষোড়শ শতাব্দী) সংজ্ঞায় কন্নড়, মারাঠি ও তেলুগুভাষী অঞ্চলকে দাক্ষিণাত্য বলে। রিচার্ড‌ এম. ইটন (২০০৫) অঞ্চলের ভূরাজনৈতিক ইতিহাসের আলোচনার জন্য ভাষাবৈজ্ঞানিক সংজ্ঞা ব্যবহার করেছেন।
স্টুয়ার্ট‌ এন. গর্ড‌ন (১৯৯৮) পর্যবেক্ষণ করলেন যে ঐতিহাসিকভাবে উত্তর ভারতের সাম্রাজ্যের দক্ষিণসীমার ভিত্তিতে "দাক্ষিণাত্য" শব্দ ও দাক্ষিণাত্যের উত্তরসীমা তাপ্তি নদী থেকে গোদাবরী নদীর মধ্যে হয়। সুতরাং, মারাঠার ইতিহাস আলোচনার সময় গর্ডন "দাক্ষিণাত্য" শব্দকে আপেক্ষিকভাবে ব্যবহৃত করেছেন এবং তাঁর সংজ্ঞানুযায়ী দাক্ষিণাত্য উত্তর ভারতের সাম্রাজ্যের দক্ষিণসীমার দক্ষিণের অঞ্চল।
দাক্ষিণাত্য ভারতের ইতিহাসের সবচেয়ে গুরুত্বপূর্ণ রাজবংশের জন্ম দিয়েছে, যেমন: বিজয়নগর সাম্রাজ্য, রাষ্ট্রকূট রাজবংশ, চোল রাজবংশ, পল্লব সাম্রাজ্য, সাতবাহন সাম্রাজ্য, চালুক্য সাম্রাজ্য, পাণ্ড্য রাজবংশ ও মারাঠা সাম্রাজ্য।